ועדת הפנים והגנת הסביבה, כנסת 19, פרוטוקול מספר 428, 2014-12-02 11:00

מירי רגב: שלום לכולם, בוקר טוב.

מירי רגב: אני מתכבדת לפתוח דיון של ועדת הפנים והגנת הסביבה.

מירי רגב: על סדר-היום: הצעת חוק למניעת הסתננות ולהבטחת יציאת מסתננים ועובדים זרים מישראל (תיקוני חקיקה והוראת שעה), התשע"ד-2014, מ/904, הכנה לקריאה שניה ושלישית.

מירי רגב: לפני שנפתח את הדיון, אני רוצה לברך את השר גלעד ארדן.

מירי רגב: לצערי, במקום סקירה חגיגית כאן בוועדה על אתגרי משרדך, אנחנו דנים היום בסוגיית המסתננים.

מירי רגב: אני שמחה שמונית כשר הפנים.

מירי רגב: אני יודעת כמה הנושא הזה חשוב לך ואין לי ספק שיחד נצליח להביא חוק חשוב וטוב שיביא תקווה להרבה מאוד אזרחים במדינה הזאת.

מירי רגב: אני לא יודעת כמה זמן נשאר לך להיות שר הפנים, אבל בכל מקרה אני מאחלת לך הצלחה ואני שמחה שהפרטנר שלי לעבודה על החוק הזה הוא אתה.

מירי רגב: אני רוצה להודות לכל תושבי דרום תל-אביב שהגיעו הנה ומלווים את הוועדה הזאת בסוגיות שונות שקשורות להיבטים שונים בסוגיית המסתננים.

מירי רגב: הם מגיעים, עוזבים עבודה, לוקחים ימי חופש על חשבונם ומגיעים לכאן.

מירי רגב: אני יודעת שיש לכם כוונה ללוות את החוק הזה במשמרות, גם במהלך היום וגם במהלך שעות הלילה המאוחרות, עד שהחוק הזה יאושר.

מירי רגב: אני מודה לכם שהגעתם ואני מקווה שאנחנו נביא לכם בשורה.

מירי רגב: אני לא מקווה, אני בטוחה שנביא לכם בשורה עם החוק הזה.

מירי רגב: אני רוצה להודות לחברי הכנסת שהגיעו.

מירי רגב: ליועץ המשפטי של הכנסת איל ינון, שהגיע לכאן כדי להאיר את עינינו בהיבטים מסוימים.

מירי רגב: אני רוצה להודות לכל בכירי משרד הפנים.

מירי רגב: לאמנון שמלווה אותנו לאורך החקיקות השונות בסוגיית המסתננים.

מירי רגב: אני מודה ליועץ המשפטי ולכל החברים ממשרד הפנים שהגיעו לכאן היום.

מירי רגב: לפני שנעבור לחוק עצמו, אני רוצה לאחל יום הולדת שמח לתומר, היועץ המשפטי של הוועדה, שהיום חוגג יום הולדת ובהחלט מגיע לו מזל טוב.

מירי רגב: תודה לך תומר על כל הסיוע.

מירי רגב: אני מאחלת לך שתמשיך להצליח, אתה עושה עבודה מצוינת.

מירי רגב: תודה רבה לך.

מירי רגב: אחרי הברכות אנחנו עוברים לחוק עצמו.

מירי רגב: כידוע, לפני כחודשיים פסל בג"צ בפעם השנייה את התיקון לחוק מניעת הסתננות.

מירי רגב: התיקון האחרון אפשר את החזקתם של מסתננים חדשים במאסר לתקופה של עד שנה אחת וקבע הוראות להקמתו והפעלתו של מתקן "חולות", שהוא מתקן שהייה פתוח, שיכול להכיל כיום קרוב לכ-3,000 מסתננים, ובכך להקל במידת מה על מצוקתם של תושבי דרום תל-אביב ועל המדינה כולה.

מירי רגב: פסילת החוק עצרה מגמה שנוצרה לאחר חקיקת החוק, של יציאת אלפי מסתננים חזרה לארצם ולמדיניות אחרות.

מירי רגב: כך, במהלך המחצית הראשונה של 2014, מייד לאחר חקיקת החוק הקודם, יצאו מישראל קרוב ל-5,000 מסתננים.

מירי רגב: יחד עם זאת, בג"צ נתן למדינת ישראל ולממשלת ישראל, 90 ימים בלבד לפירוק "חולות", קרי, ב-22.12 אמור "חולות" להתפרק אם לא נביא חוק חדש.

מירי רגב: מן הסתם אנחנו נביא חוק חדש.

מירי רגב: הצעת החוק שמונחת כאן לפנינו ושהממשלה יזמה, נועדה ליצור הסדר חדש לטיפול בבעיית ההסתננות בישראל במקום ההסדרים הקודמים שבוטלו על-ידי בית המשפט העליון.

מירי רגב: להצעת החוק החדשה יש שלושה נדבכים עיקריים.

מירי רגב: האחד: קיצור תקופת המשמורת משנה לשלושה חודשים למסתננים חדשים שיכנסו לארץ לאחר שיעבור החוק.

מירי רגב: אין לי כוונה לאשר את זה.

מירי רגב: שלום לגברתי המשנה ליועץ המשפטי לממשלה.

מירי רגב: אם מישהו חושב שעיניכם פוזלות כל הזמן לז'נבה, שאני אאשר חוק של שלושה חודשים בלבד במתקן שהייה, אז אתם טועים.

מירי רגב: הדירקטיבה האירופאית מאשרת חצי שנה וכמובן תוך מיצוי תהליך הרחקה אפקטיבי.

מירי רגב: לכן אני לא מתכוונת לאשר את החוק כפי שהוא.

מירי רגב: אנחנו לא בממשלה, אנחנו בכנסת, כללי המשחק שונים.

מירי רגב: לכן אתם מבצעים ואנחנו מחוקקים.

מירי רגב: אתם לא נבחרתם על-ידי הציבור, אנחנו נבחרנו על-ידי הציבור.

מירי רגב: לא אתם מנהלים את מדיניות ההגירה של מדינת ישראל אלא ממשלת ישראל, למרות שאתם מנסים לעקר אותנו מלעשות זאת.

מירי רגב: לכן החוק והסעיף הזה ישונה.

מירי רגב: אני כמובן ארצה להביא לשמונה חודשים.

מירי רגב: כבוד השר, בג"צ פסל את השנה.

מירי רגב: אני יודעת שאתה בוודאי לא תתנגד לזה, אבל בוא נראה מה נצליח להביא במהלך החקיקה.

מירי רגב: בוודאי ששלושה חודשים אני לא אקבל וזה לא מה שיאושר כאן בוועדה.

מירי רגב: ההסדר השני שמגיע בחוק הוא תיקון ההסדרים הנוגעים למתקן השהייה הפתוח "חולות", בניסיון להתאימו לסטנדרטים החוקתיים שקבע בית המשפט העליון.

מירי רגב: בהקשר זה מוצע, בין היתר, לקבוע תקופת שהייה מרבית של 20 חודשים.

מירי רגב: קביעת חובת התייצבות אחת בלילה במקום שלוש פעמים, קביעת סוגי האוכלוסייה שלא יוכלו לשהות במתקן וקביעת ביקורת שיפוטית יזומה על ענישה משמעותית של העברה למשמורת.

מירי רגב: גם כאן אני ארצה להאריך את מספר החודשים למינימום שנתיים.

מירי רגב: אני רציתי ללכת על 5 שנים אבל אנחנו נשמע פה את הגורמים ואת חברי הכנסת.

מירי רגב: אני חושבת שהמינימום הוא שנתיים.

מירי רגב: הדבר השלישי, שלא מצוי בחוק ואני מבקשת מכבוד היועץ המשפטי של הוועדה להכניס את זה לחוק, זה להוסיף משרד שידוכים, כי הרי השופט פוגלמן אמר: איך המסתנן לא ימצא בן ובת זוג?

מירי רגב: מסלאווי, מצאתם בן ובת זוג לכל התושבים הישראלים בדרום תל-אביב?

<שלמה מסלאווי: פתחנו כמה משרדי שידוכים.

מירי רגב: יפה.

מירי רגב: אבל למסתננים אנחנו נמצא.

מירי רגב: האמירה הזאת אומרת ומוודאת את זה שכן אם הם באים למצוא פה בן או בת זוג, הם רוצים להשתקע בארץ.

מירי רגב: הם רוצים לעבוד בארץ, הם רוצים להוליד ילדים בארץ.

מירי רגב: זה לא אחד שמגן על חייו.

מירי רגב: זה ההבדל שצריך לעשות בין פליט לבין מסתנן.

מירי רגב: מהגר עבודה לא צריך למצוא לו בן זוג ולא בת זוג ולא לשמור על תחביביו, המשנה ליועץ המשפטי לממשלה, אלא לוודא שיחזור לארץ מוצאו.

מירי רגב: כי הוא מהגר עבודה, כי הוא עבריין, כי הוא עבר את הגבול באופן לא חוקי.

מירי רגב: את הפליטים נקלוט בכל מקום במדינת ישראל, גם בכפר שמריהו, בקיסריה וברחביה.

מירי רגב: אבל אנחנו מדברים פה על מהגרי עבודה ולא על פליטים.

מירי רגב: לכן אנחנו נוסיף משרד שידוכים, כשבפעם הבאה שזה יגיע לבית המשפט העליון, דעתו של השופט פוגלמן תהיה נוחה.

מירי רגב: ימצאו להם בן ובת זוג.

מירי רגב: הדבר השלישי שמצוי בחוק זה תיקוני חקיקה עקיפים בחוק עובדים זרים ובחוק העסקת עובדים על-ידי קבלני כוח אדם.

מירי רגב: חלק זה של ההצעה אינו עוסק דווקא במסתננים אלא בעובדים הזרים המועסקים בישראל בכלל.

מירי רגב: מוצע בו בין היתר להטיל על מעסיקים עובדים זרים ובכלל זה מעסיקי מסתננים, להפקיד מידי חודש פיקדון חודשי עבור העובד, אשר יימסר לעובד הזר בעת יציאתו מהארץ.

מירי רגב: כמו כן, מוצעת החמרת הענישה המנהלית על מי שיעסיק מסתנן אשר חל עליו איסור לעבוד וכן הגברת הפיקוח על קבלני כוח אדם וקבלני שירות המעסיקים עובדים זרים.

מירי רגב: לעניין חלק זה של ההצעה, בשל המורכבות הרבה של ההסדרים, בכוונתי להביא להצבעה על פיצול.

מירי רגב: חלק זה לא יהיה בחוק.

איילת שקד: לא, לא, של הפיקדון?

מירי רגב: כן.

מירי רגב: אני צריכה להעביר חוק עד יום שני.

מירי רגב: מה לעשות?

מירי רגב: הכנסת מתפזרת.

מירי רגב: לכן אני מתכוונת להביא פיצול של חוק זה, של הקטע של העובדים הזרים.

מירי רגב: אנחנו לא נפצל את החלק החשוב בפרק, שהוא החמרת הענישה על מעסיקי מסתננים שאינם רשאים לעבוד.

מירי רגב: את זה אני אשאיר, אבל את כל מה שקשור לעובדים זרים, לפיקדון, לפיקדון, להיבטי כוח אדם, לא יעלה בחוק הזה.

מירי רגב: החוק הזה ידבר רק על מסתננים.

מירי רגב: לכן, מייד אחרי שהשר ידבר - - -

הפנים גלעד  ארדן: יש את החלק של הפיקדון למעסיקי מסתננים.

מירי רגב: כן, אבל אי-אפשר להפריד אותם מפיקדון למעסיקי עובדים זרים.

איילת שקד: אבל הפיקדון זה - - -

מירי רגב: את צודקת, אבל משום שאי-אפשר להפריד את זה.

מירי רגב: בדקתי את זה עם היועץ המשפטי לוועדה ותכף הוא יציג כאן.

מירי רגב: אם היועץ המשפטי לוועדה יאפשר הפרדה של הפיקדון בין מסתננים - - -

הפנים גלעד  ארדן: אבל קודם אמרת שהיועץ המשפטי הוא לא נבחר - - -

מירי רגב: לא, אבל יש כאן היבטים רחבים יותר, תכף נשמע.

מירי רגב: אם אני אוכל להפריד את היבטי הפיקדון מהמסתננים והעובדים הזרים, אני אעשה את זה.

מירי רגב: אני לא מתכוונת לעסוק בחוק הזה בעובדים זרים אלא רק במסתננים.

מירי רגב: אין לי שום כוונה לאשר חוק עקר.

מירי רגב: לצערי, החוק הממשלתי שהגיע, נכפה על הממשלה על-ידי היועץ המשפטי לממשלה, נכפה על הממשלה, נכפה על ראש הממשלה, הוא חוק עקר.

מירי רגב: הוא חוק שקורא לאלפי מסתננים באפריקה: בואו למדינת ישראל.

מירי רגב: שבו שלושה חודשים במשמורת ותשתחררו לדרום תל-אביב.

מירי רגב: בואו בעצם נכבוש את המדינה הזאת בלי כדור אחד, על-ידי מהגרי עבודה.

מירי רגב: זה לא יקרה.

מירי רגב: החוק הזה יהיו לו שיניים והוא יהווה תמריץ לאלה שיכולים לחזור לארץ מוצאם, שיחזרו לארץ מוצאם.

מירי רגב: ואלה שיכולים לחזור למדינה שלישית, יחזרו למדינה שלישית.

מירי רגב: אנחנו לא נקרא לאלפי מסתננים לבוא ולכבוש את מדינת ישראל.

מירי רגב: צר לי, כבוד השר, שלא הצלחנו להביא הצעת חוק שתביא את פסקת ההתגברות בעניין מדיניות ההגירה.

מירי רגב: מה שטוב לרבין, זכרו לברכה, בוודאי טוב לממשלה הזאת.

מירי רגב: רבין הביא חוק פסקת התגברות בסוגיית הבשר הכשר כדי להשאיר את החרדים בממשלה.

מירי רגב: אנחנו רוצים להביא פסקת התגברות כדי שבג"צ לא יתערב במדיניות ההגירה של מדינת ישראל.

מירי רגב: לצערי לא נספיק להביא את זה אבל זה היה מתבקש.

מירי רגב: מדיניות הגירה לא תיקבע על-ידי שופט כששופט מביא שופט, אלא תיקבע על-ידי ממשלת ישראל שנבחרת על-ידי רוב הציבור הישראלי.

מירי רגב: על-מנת לעמוד בלוח הזמנים הצפוף שהקצה לנו בג"צ, אני מתכוונת לערוך כאן דיונים יסודיים, אבל מהירים ולא ברבורים.

מירי רגב: אני אאפשר לגורמים השונים לדבר, להציג את עמדתם.

מירי רגב: נאפשר לחברי הכנסת לדבר ולהציג את עמדתם.

מירי רגב: ההסתייגויות יוגשו תוך כדי הדיון, תכף יציג את זה היועץ המשפטי לוועדה.

מירי רגב: הצעת החוק תבוא לאישור הוועדה ביום שני בבוקר ולאישור מליאת הכנסת ביום שני בערב.

מירי רגב: אז כל מי שיש לו עניינים, ילדים, בייביסיטר וכדומה, שרוצה להיות בוועדה, אז נא בבקשה לפנות את היום.

מירי רגב: מהיום עד יום שישי לפני כניסת שבת ומיום ראשון בבוקר עד ההצבעות ביום שני בבוקר.

מיכל רוזין: הצעה לסדר, אפשר להעביר את זה לראש העין?

מירי רגב: אם לשר זה יהיה נוח, אין לי בעיה.

הפנים גלעד  ארדן: אני בצד החלש ביחסים ביני ובינך.

מירי רגב: לא, חס וחלילה.

מירי רגב: אף פעם לא היית כזה.

מירי רגב: אני אבקש מהשר להציג את עיקרי החוק.

מירי רגב: אחר-כך היועץ המשפטי לכנסת יציג את עמדתו המשפטית.

מירי רגב: לאחר מכן היועץ המשפטי של הוועדה יסביר את נהלי העבודה והחקיקה במהלך הימים המרתוניים האלה.

מירי רגב: לאחר מכן נעבור להתייחסויות של הגורמים שנרשמו ושל חברי הכנסת.

מירי רגב: אני מאחלת בהצלחה לכולנו ושנעביר חוק טוב לעם ישראל.

מירי רגב: לא לג'נבה, אלא לעם ישראל, המשנה ליועץ המשפטי לממשלה.

מירי רגב: כבוד השר, בבקשה.

גלעד ארדן: תודה, גברתי יושבת הראש.

גלעד ארדן: אני אבקש להתייחס בקצרה לחוק, כי אני לא רוצה לחזור על הנאום שלי מאתמול במליאת הכנסת.

גלעד ארדן: אני רוצה בקצרה להתייחס בדברייך ואף להגן על המשנה ליועץ המשפטי לממשלה ועל היועץ עצמו ועל עמדתם.

גלעד ארדן: לא כי אני מסכים עם עמדתם אלא כי אני חושב שאנחנו ניצבים פה בפני אתגר ואינטרס לאומי.

גלעד ארדן: מי כמוך, כמי שמובילה את הנושא הזה חודשים ארוכים אם לא שנים – אני חושב שיש מזל גדול לעם ישראל שאת היום יושבת הראש של ועדת הפנים, כי באותה מידה היה יושב ראש אחר שהיה עושה הכול כדי לעכב את החוק הזה.

גלעד ארדן: כיוון שאת מובילה את ההתמודדות עם האתגר שמעמידים בפנינו המסתננים הבלתי חוקיים, וכפי שהצגת את הדברים, אין לי ספק שאנחנו והאזרחים יכולים להיות רגועים שהחוק הזה יעבור בזמן, בגלל המחויבות שלך לנושא.

גלעד ארדן: דווקא בשל המחויבות שלך לנושא, אני חושב שאנחנו צריכים לנקוט משנה זהירות בקשר לשינויים שהוועדה תכניס בהצעת החוק.

גלעד ארדן: אין ספק, ואני לא רוצה לחזור על כל הנאום, זה אתגר לאומי ואתגר חברתי.

גלעד ארדן: התופעה הזאת של ההסתננות הבלתי חוקית פוגעת במרקם החיים של החברה הישראלית.

גלעד ארדן: היא פוגעת בשוק העבודה, היא מגבירה פשעים באזורים עם ריכוז גדול של מהגרים בלתי חוקיים.

גלעד ארדן: היא מצמצמת את המשאבים שהמדינה יכולה להעמיד בפני אזרחיה.

גלעד ארדן: אנחנו אמונים על ההיגד מהמסורת היהודית: שעניי עירך ועניי עיר אחרת – עניי עירך קודמים.

גלעד ארדן: כמדינה יהודית, שרבים מאיתנו היו נעים ונדים, אנחנו חייבים גם לשמש דוגמה ומופת ביחס כלפי האחר, ביחס כלפי המהגרים והפליטים, בין אם הם פליטים שנמלטים על נפשם, ובין אם הם מסתננים בלתי חוקיים שרוצים לשפר את איכות חייהם.

גלעד ארדן: גם אם זה על חשבוננו, עדיין הם בני אדם ואנחנו צריכים לנקוט כלפיהם ביחס של בני אדם.

גלעד ארדן: עם זאת, כפי שאמרתי, לצמצם את המשאבים שאנחנו מעמידים לרשות אזרחנו במערכת החינוך, מערכת הבריאות, מערכת הרווחה ולהשלים עם תופעה בלתי חוקית של הסתננות, זה דבר שלא יהיה.

גלעד ארדן: אני קיבלתי על עצמי, יחד עם התפקיד, שהמשימה הראשונה והדחופה ביותר, והיו לנו שיחות רבות על-כך, זה לפתור את הבעיה הזאת.

גלעד ארדן: הפתרון הוא בשני מישורים.

גלעד ארדן: אחד, תודה לאל שבזכות החוקים הקודמים שחוקקתם כאן, הגדר שנבנתה, ההשקעות של הממשלה והמדיניות של רשות האוכלוסין וההגירה, גם בהכבדת האכיפה, גם בהקמת הגדר ומתקן השהייה, צנח מספר המסתננים החדשים עד כדי עשרות בודדות.

גלעד ארדן: אבל, כל הזמן עלינו לזכור, לא תמיד המשפטנים אוהבים זאת, שצריך גם לייצר תמריץ על המסתננים הבלתי חוקיים שנמצאים כאן, לעזוב ולחזור לארצות מוצאם או לכל ארץ שתרצה לקלוט אותם, כי יש לנו מחויבות לפתור את הבעיות החברתיות שנוצרו כאן.

גלעד ארדן: בראש ובראשונה צריך לפתור את הבעיה שנוצרה בדרום תל-אביב.

גלעד ארדן: לכן, גם אם אני לא הסכמתי לחלוטין – אני גם עורך-דין, אם כי אני בהשהיית רישיון כי אני חבר כנסת, אני חושב שעניין הסבירות ועניין החוקיות הוא לא מדע מדויק.

גלעד ארדן: אבל יש כרגע בעלי תפקידים ויש מבנה שלטוני והפרשן היחיד שמוסמך לחוק, כאשר החוק הוא ממשלתי, הוא היועץ המשפטי לממשלה.

גלעד ארדן: כפי שראיתי, וחבל לי שהיועץ המשפטי של הכנסת הגיש לי ממש כשהתיישבתי כאן את חוות דעתו המלומדת.

גלעד ארדן: חבל שלא יכולתי לראות אותה לפני, אבל במבט חטוף ראיתי שהיועץ המשפטי של הכנסת, לא רק שהתייחס להיבטים החוקתיים, אליהם התייחסו היועץ המשפטי לממשלה והמשנה שלו, הוא אף הוסיף עליהם כהנה וכהנה סוגיות נוספות לגבי האפקטיביות.

גלעד ארדן: אפילו לגבי תקופת השלושה חודשים, אם ראיתי נכון אדוני היועץ המשפטי, אפילו לגביה ביקשת מהוועדה לבחון את האפקטיביות של בחינת הליך ההרחקה ואת אותה התקופה של 20 חודשים.

גלעד ארדן: כבר הסברת לוועדה שעמדתך היא לפצל את החלק של הפקדת הפיקדון, שאנחנו מאמינים שיש לו אפקטיביות רבה מאוד לאותה בעיה אקוטית שנותרה, והיא עידוד למעסיקים לא להעסיק מסתננים בלתי חוקיים ועידוד למסתננים הבלתי חוקיים לעזוב את הארץ יחד עם הכספים שהם צברו כאן בזכות עבודתם.

גלעד ארדן: זה בסדר גמור.

גלעד ארדן: הרי יש פה גם תהליך של למידה.

גלעד ארדן: יאמרו אשר יאמרו שופט בג"צ, תאמר אשר תאמר הדירקטיבה האירופית, שום מדינה בעולם לא מתמודדת עם הסיטואציה הייחודית שיש במדינת ישראל.

גלעד ארדן: מה לעשות?

גלעד ארדן: לא דומים המסתננים, כמותם ואורך הגבולות, ומה שהמצרים כן או לא מאפשרים להם.

גלעד ארדן: המדינה נאלצת להתמודד עם גבולות נוספים.

גלעד ארדן: שוו בנפשכם מה עלול לקרות בגבולנו המזרחי עם ירדן, כאשר אנחנו יודעים שמאות אלפי פליטים מסוריה מגיעים לשם ודעא"ש מתחילה להיות פעילה בירדן.

גלעד ארדן: יש כאן אתגרים שאף מדינה בעולם לא מתמודדת איתם.

גלעד ארדן: אני מסכים עם יושבת ראש הוועדה שלא נכון לקחת ולהשוות אחד לאחד, או בהתאמות כלשהן לאתגרים של מדינות אחרות.

גלעד ארדן: אני חושב שלמשפט יש את הגמישות שלו ואת ההתאמות שלו גם לצרכים והמאפיינים של כל מדינה ומדינה.

גלעד ארדן: יחד עם זאת, אתה היועץ המשפטי של הכנסת, ואני בוודאי מכבד את העמדה ואת הסמכויות שהיא מקנה.

גלעד ארדן: אני ודאי מכבד את בג"צ ואת זכותו, נכון לרגע זה כפי שציינה היושב ראש, לבטל חוקי כנסת, אם כי אני חושב שזה דבר שאיננו נכון במשטר שלנו.

גלעד ארדן: אני חושב שהיה ראוי כבר לחוקק את חוק יסוד החקיקה ולאפשר לכנסת שנבחרה על-ידי העם לומר באיזה מקרה.

גלעד ארדן: יושבת ראש הוועדה נתנה דוגמה מצוינת.

גלעד ארדן: זאת לא הדוגמה היחידה וזה קיים במדינות אחרות.

גלעד ארדן: לכן תמכתי בהצעה הפרטית של חברת הכנסת שקד בעניין הזה.

גלעד ארדן: בצער רב שרת המשפטים הודיעה לי שהיא לא מתכוונת לעסוק בנושא הזה, אפילו לאחר הביטול של החוק להתמודדות עם המסתננים.

גלעד ארדן: ההסדר שאנחנו מביאים היום נעשה לאחר הרבה מאוד מחשבה וליבון עם מיטב היועצים המשפטיים, עד לדיונים אישיים בהשתתפות היועץ, צוותו והמשנה.

גלעד ארדן: גם אם אני לא הסכמתי ותיארת את זה בצורה מדויקת, ההחלטה שלי להניח את החוק בסופו של דבר הושתתה על-כך שבצד אי ההסכמות הללו יש את האיום שתיארת.

גלעד ארדן: האיום הוא שבעוד פחות משלושה שבועות מהיום, אם החוק הזה לא יפורסם, הממשלה תיאלץ לציית לפסיקת הבג"צ ועוד אלפי מסתננים בלתי חוקיים ישוחררו.

גלעד ארדן: הם יכולים, כמובן, להחמיר את הבעיה בדרום תל-אביב ויהיה קשה לאתר אותם לאחר מכן.

גלעד ארדן: אנחנו מבינים בדיוק את הסיכונים והסיכויים.

גלעד ארדן: יש את חוות דעת של היועץ המשפטי לממשלה וזאת סמכותו נכון לרגע זה.

גלעד ארדן: יש סמכות לבג"צ וסמכות של היועץ המשפטי לכנסת, שאף חיווה את דעתו בצורה עוד יותר מרחיקת לכת מהיועץ המשפטי לממשלה.

גלעד ארדן: אני חושב שאנחנו גם צריכים פה בוועדה לקחת בחשבון את גבולות הגזרה, שפריצה שלהם עלולה לחשוף אותנו לביטול נוסף של החוק, על כל הסיכונים הכרוכים בכך.

גלעד ארדן: נכון, זה עלול לקחת זמן.

גלעד ארדן: חשוב להדגיש שהיועץ הבהיר לנו בדיונים, שאם הוא ייווכח שתקופת שלושת החודשים אינה מספקת או שעלול להתחדש גל חדש של הסתננות, הוא יבחן בחיוב הגדלה של משך הזמן הזה ותמיכה בהליך חקיקה מהיר כאן בוועדה.

גלעד ארדן: אני ודאי אהיה שותף לעמדתך, אם זאת עמדתך, שזה לא תמיד יכול לתת מענה, כי גל כזה גם יכול לתפוס אותנו בתקופה של בחירות או בתקופה שהכנסת לא יכולה לחוקק.

גלעד ארדן: אני חושב שהמתווה שאנחנו מביאים היום, של 3 חודשי משמורת.

גלעד ארדן: אנחנו נתווכח כאן מה זה אומר.

גלעד ארדן: עם כל הכבוד, הכנסת יכולה להגדיר מה בעיניה אפקטיביות של הליך בחינת ההרחקה.

גלעד ארדן: אני לא יודע שבמילון אבן שושן, אדוני היועץ המשפטי לכנסת, יש הגדרה מדויקת מה זה אפקטיביות של בחינת ההרחקה.

גלעד ארדן: אם ממשלת ישראל מקיימת מגעים עם מדינות בעולם ומוכנה גם להשקיע בכך גם כספים ותקציבים ויום אחד מדינה משתפת פעולה וביום שני יש איזו כותרת באותה מדינה, והיא משהה לרגע את שיתוף הפעולה.

גלעד ארדן: האם ההליך הוא אפקטיבי או לא אפקטיבי, זה, עם כל הכבוד לנושא המשפטי, אינני חושב שבג"צ או אתם יכולים להגדיר מה רמת האפקטיביות.

גלעד ארדן: אנחנו מאוד מעוניינים שההליך יהיה אפקטיבי.

גלעד ארדן: אנחנו זקוקים לזמן.

גלעד ארדן: זה מאוד קשה כשיועצים משפטיים מגדירים לנו על נוסחאות שהן לא מדעיות, מה זה הזמן של אפקטיביות הליך הרחקה.

גלעד ארדן: אני חשבתי ששלושה חודשים לא בהכרח יספיקו לנו.

גלעד ארדן: זה הזמן שכרגע הסכמנו עליו, יחד עם 20 חודשים של שהייה במתקן השהייה.

גלעד ארדן: צמצמנו משמעותית משלוש פעמים התייצבות לפעם אחת בלבד לשעות הערב.

גלעד ארדן: אולי אפילו דעתו של השופט פוגלמן תנוח בהקשר של פיתוח תחביבים ומציאת בני ובנות זוג בעניין הזה.

גלעד ארדן: אבל יחד עם זאת, ואני אומר את זה בהמשך להמלצה שלך לפצל.

גלעד ארדן: אני עוסק כרגע במסתננים הבלתי חוקיים, גברתי יושבת הראש, חשבנו שראוי, כמו שאז הוספנו את מתקן השהייה, כיוון שאנחנו הולכים ומצטמצמים בזמן של ההחזקה של המסתנן הבלתי חוקי, שכן ראוי להוסיף פה מרכיבים נוספים שירתיעו מסתננים וירתיעו או יתמרצו את המסתנן הבלתי חוקי וגם את אלה שרוצים להעסיק אותם ואולי לחסוך לעצמם כסף כי הם משלמים להם שכר נמוך, מה שמוריד את כל רמת המחירים, ודווקא כלפי אותן שכבות חלשות שעובדות באותן עבודות.

גלעד ארדן: זה כמובן שזה עוול חברתי נוסף.

גלעד ארדן: חשבנו שזה כן דבר שהוא מהותי וחשוב לחוק הזה כדי שהתופעה של יציאה תתחדש.

גלעד ארדן: אין ספק, ציינת בצדק.

גלעד ארדן: היתה לנו תופעה מבורכת של יציאה של אלפי מסתננים והיא נעצרה או הואטה.

גלעד ארדן: אמנון מנכ"ל הרשות יכול לעמוד על כך ולתת את המספרים לוועדה וכל אחד יחליט למה זה קרה והאם יש לזה קשר להחלטה של בג"צ או אין לזה קשר.

גלעד ארדן: אני חושב שיש לזה קשר.

מירי רגב: חד וחלק.

הפנים גלעד  ארדן: לכן אני אעצור כאן.

הפנים גלעד  ארדן: אני מודה לכם על ההתכנסות המהירה ואני מקווה שהחוק יאושר בהקדם.

הפנים גלעד  ארדן: תודה רבה.

מירי רגב: תודה רבה לך כבוד השר, גם על הדברים וגם על הנוכחות שלך כאן ועל הליווי של החוק הזה.

מירי רגב: היועץ המשפטי של הכנסת, איל ינון.

<איל ינון: בוקר טוב גברתי יושבת ראש הוועדה, אדוני השר, חברי הוועדה הנכבדים.

<איל ינון: ראשית, אני חייב התנצלות לשר ארדן ולחברי הוועדה על-כך שחוות הדעת שלנו הונחה ממש דקות ספורות לפני תחילת הדיון, בגלל צוק הזמנים במקרה הזה.

<איל ינון: פעל פה, השר ארדן, איזה אינסטינקט מותנה, שטבוע גם בשרים וגם בחברי כנסת, שכשהם רואים יועץ משפטי שלא בשגרה מתייצב בדיוני הוועדה, הם בטוחים ישר שהוא בא להתנגד.

<איל ינון: אני לא מאשים אותך שכך אתה חושב כי לא היה לך מספיק זמן לקרוא את חוות הדעת שלי.

<איל ינון: ההיפך הוא נכון.

<איל ינון: באתי לפה בגלל העובדה שזה מאוד חריג שהסדר בנושא מסוים הגיע שלוש פעמים בתקופה קצרה אל הכנסת ונפסל פעמיים על-ידי בג"צ.

<איל ינון: זה דבר שמחייב גם את תשומת לבו של היועץ המשפטי של הכנסת וגם את תשומת ליבם והזהירות של חברי הוועדה.

<איל ינון: פה אני לחלוטין מתחבר ומחזק את דבריך שלך, שכל שינוי שייעשה פה בהצעת החוק הממשלתית, כדאי מאוד לחשוב עליו בזהירות שכן חברי הוועדה צריכים להחליט האם פניהם לעבר יצירת הסדר שנוכל להיות ברמת ודאות מספקת שיעמוד במבחנים החוקתיים שנכונו לו, או שאנחנו לעבר התקוטטות עם בית המשפט העליון או עם כל מיני ממסדים משפטיים כאלה ואחרים.

<איל ינון: לכן אני אומר שכלל, ההסדרים שהממשלה הגיעה אליהם, שר הפנים והיועץ המשפטי לממשלה, הן ביחס למשמורת והן ביחס למתקן השהייה הפתוח, הם הסדרים מאוזנים ומדתיים במידה משמעותית מההסדרים הקודמים והם משקפים בהחלט הפנמה של פסיקת הרוב בבית המשפט העליון ושל הערות בית המשפט.

<איל ינון: כייעוץ המשפטי של הכנסת אנחנו בוודאי מברכים על-כך.

<איל ינון: ההערה שלנו, השר ארדן, בעניין המשמורת באה ממקום לגמרי אחר מכפי שאתה הבנת אותה בקריאה מהירה.

<איל ינון: אנחנו באנו והצפנו בפני הוועדה את העובדה שבית המשפט העליון, בעיקר בפסק דינו האחרון, אמר במפורש בדעת הרוב, שלהחזיק מסתנן במשמורת ללא משפט, כשהתכלית היא ענישתית או הרתעתית זה לא אפשרי מבחינה חוקתית.

<איל ינון: זאת העובדה ואין דרך עכשיו להתווכח כי אנחנו לא כרגע יכולים להתווכח עם זה.

<איל ינון: זאת דעת הרוב של בית המשפט העליון וכך נקבע.

הפנים גלעד  ארדן: דיברתי על הצורך בהחזקתו.

<איל ינון: ההערה שלנו באה ואומרת הפוך: ככל שאתם רוצים להכניס – זה לגיטימי להכניס ואתם אלה שקובעים את המדיניות בעניין הזה.

<איל ינון: ככל שאתם רוצים להכניס תקופה של החזקה במשמורת ללא משפט למסתנן, אתם חייבים ליצור את הזיקה לאור הפסיקה, לבדיקת זהותו של המסתנן, להליכי גירוש אפקטיביים.

<איל ינון: אתה צודק, הליכי גירוש אפקטיביים יכולים גם להיות בדיקות מהסוג שאתה דיברת עליהם.

<איל ינון: אבל היום, בנוסח כפי שהוא מוצג בפני הוועדה, הנוסח שאותו אישרה הממשלה ואתמול אישרה הכנסת בקריאה הראשונה, אין בו את הזיקה הזאת.

<איל ינון: הזיקה הזאת מופיעה בדברי ההסבר לחוק אבל היא לא מופיעה בנוסח החוק עצמו.

<איל ינון: ככל שהזיקה הזאת לא תופיע בצורה ברורה, כך אנחנו מערערים את היכולת שלנו להחזיק מסתנן במשמורת.

<איל ינון: להיפך, אם יושבת ראש הוועדה עוד מדברת על הארכת תקופת המשמורת, אז אין בכלל שאלה.

<איל ינון: אגב, אני אומר לפרוטוקול, לדעתי הארכה לשמונה חודשים - - - -

הפנים גלעד  ארדן: כשאתה אומר זיקה, למה כוונתך?

<איל ינון: שיהיה כתוב מפורש בסעיף.

הפנים גלעד  ארדן: מה מטרת המשמורת?

<איל ינון: בדיוק, מטרת המשמורת.

<איל ינון: הדברים לא באים בחלל ריק.

<איל ינון: אנחנו כבר נמצאים בסיבוב שלישי.

<איל ינון: הדברים חודדו מאוד בפסק הדין האחרון.

<איל ינון: לכן, להיפך, ככל שאתם חושבים להאריך, ואני לא תומך בהארכת התקופה, אבל אם אני אומר שאתם חושבים ובסמכות

<איל ינון: כם לעשות את זה, תיצרו את הזיקה כדי שאפשר יהיה להגן על זה בבוא היום בבג"צ.

הפנים גלעד  ארדן: הבנתי.

הפנים גלעד  ארדן: הבהרתי, אדוני היועץ, חד וחלק מה מטרת המשמורת.

<איל ינון: אבל זה לא מספיק, צריך לכתוב את זה.

<איל ינון: עם כל הכבוד לדברים שנאמרים פה בדיון, אם זה לא יהיה כתוב בסעיף, אז אני מטיל ספק עד כמה אפשר יהיה, בוודאי אם רוצים להאריך את זה מעבר לשלושה חודשים - - -

מירי רגב: כפי שאמרתי לך, אנחנו מתכוונים להאריך את זה יותר משלושה חודשים, חד וחלק.

מירי רגב: אנחנו נשקול איך אנחנו מציבים את זה.

<איל ינון: חובתי להגיד לכם שאם אתם מאריכים את זה, אז עוד יותר מוטל עליכם ליצור את הזיקה שעליה אנחנו מדברים.

<איל ינון: לגבי מתקן השהייה הפתוח.

<איל ינון: אני חושב שהתקופה שנקבעה היא תקופה סבירה.

<איל ינון: אני חושב שהארכת התקופה לשנתיים תסכן את מתקן השהייה הפתוח.

<איל ינון: אני חושב שכדאי להיזהר מאוד ולתקן פה את אורך התקופה, כפי שמציעה יושבת ראש הוועדה.

<איל ינון: אני בכלל חושב שמאוד לא כדאי - - -

מירי רגב: בחוק היה ללא הגבלה ואתם רוצים להביא את זה ל-20 חודשים.

מירי רגב: למה לא 5 שנים?

מירי רגב: למה דווקא 20 חודשים?

<איל ינון: הוועדה צריכה לקבל החלטה אסטרטגית.

<איל ינון: האם פניה ליצירת הסדר.

<איל ינון: אם היא מאמינה שלהסדר הזה יש משמעות במלחמה או בתופעה - - -

מירי רגב: חד וחלק.

מירי רגב: החוק הוא רק אמצעי, הוא לא מטרה.

מירי רגב: בסופו של דבר החוק הוא אמצעי להרתיע אנשים לא להגיע למדינת ישראל כמקום עבודה וגן עדן.

<איל ינון: אבל אם זאת המטרה והמטרה היא לא להיכנס לאיזו התקוטטות שבסיומה תהיה פארסה נוספת, שגם לה יש משמעות והשלכה כלפי איך מדינת ישראל נראית כלפי אותם מסתננים, שכל שני וחמישי הכנסת מקבלת חוק ובית המשפט פוסל את החוק הזה.

מירי רגב: זה צובע בצורה רעה לא את הכנסת אלא את בית המשפט העליון, שלא מבצע את תפקידו כראוי.

מירי רגב: הוא צריך למפרש את החוק במשמעות צדק ולא להיות עכשיו משרד שידוכים.

שמעון סולומון: - - -

מירי רגב: הבנתי את יש עתיד, יש עתיד הבנתי אתכם.

שמעון סולומון: מה יש עתיד?

שמעון סולומון: מה יש עתיד?

מירי רגב: אתם תצביעו נגד החוק.

מירי רגב: אין בעיה, בגלל זה אנחנו הולכים לבחירות.

שמעון סולומון: מה יש עתיד?

שמעון סולומון: מה יש עתיד?

מירי רגב: תצביע נגד החוק.

שמעון סולומון: בואו נדבר לעניין, בואו נדבר לעניין.

מירי רגב: תצביע נגד החוק.

מירי רגב: גם כך לא לקחתי אתכם בחשבון, זה קואליציה אופוזיציה.

מירי רגב: הכוכב החדש, יש עתיד.

שמעון סולומון: דברי לעניין, דברי לעניין.

שמעון סולומון: אנחנו מדברים פה על נושא ספציפי.

מירי רגב: אתה יכול להצטרף לאופוזיציה.

שמעון סולומון: אל תמרחי, האנשים האלה רוצים פתרון.

שמעון סולומון: בגלל זה הם נמצאים במצוקה נוראית.

מירי רגב: מאה אחוז.

<איל ינון: כפי שיושבת ראש הוועדה ציינה בצדק, הפלטפורמות להתגוששות, או למחלוקת בין הכנסת לבית המשפט העליון, לא צריכה להיות על הגב של חוק המסתננים.

<איל ינון: יש את נושא פסקת ההתגברות, יש את חוקי הלאום.

<איל ינון: אלה המקומות שבהם צריכים להידון הזירה הזאת.

<איל ינון: יש את חוק יסוד החקיקה, שציין השר.

<איל ינון: אלה המקומות שבהם צריכים לדון באיזונים שבין בית המשפט העליון לבין הכנסת ולא על גבו של ההסדר הזה, שיוביל אותנו בסוף לסיבוב רביעי אולי כבר בכנסת הבאה ולנזק גדול, אולי, ביכולת של הממשלה לטפל בתופעת המסתננים.

<איל ינון: לכן אני ממליץ מאוד, ואני אומר את זה כיועץ המשפטי לכנסת שאינו כפוף ליועץ המשפטי לממשלה ושבהחלט תומך בייעוץ משפטי עצמאי לכנסת, ובהחלט תומך במה שאת אמרת, שהכנסת סוברנית לקבל חוקים שלא בהתאם לתכתיב המדויק של הממשלה.

<איל ינון: במקרה הזה דרושה זהירות יתר.

<איל ינון: אם נהיה במצב שבו היועץ המשפטי לממשלה יודיע שהוא לא מגן על החוק הזה, אנחנו נהיה במצב מאוד קשה.

מירי רגב: זאת לא פעם ראשונה שיועץ משפטי לממשלה לא יגן על החוק הזה ואני אשמח שהיועץ המשפטי הזה לממשלה לא יגן על החוק הזה.

<איל ינון: לא, לא, לא.

<איל ינון: את טועה.

<איל ינון: גברתי יושבת ראש הוועדה אני רוצה לעדכן אותך בעובדות הבאות: 13 פעמים פסל בג"צ חוקים ותיקונים לחקיקה שקיבלה הכנסת.

<איל ינון: בכל הפעמים האלה הגן היועץ המשפטי - - -

הפנים גלעד  ארדן: לא רק בג"צ, גם בית משפט שלום ביטל.

<איל ינון: אני מדבר על בג"צ והיו 13 פעמים.

<איל ינון: בפעמים האלה היועץ המשפטי לדורותיו הגן על חקיקה של הכנסת.

<איל ינון: עוד לא קרה המקרה שבו היועץ המשפטי לממשלה לא הגן על חקיקה של הכנסת ובית המשפט קבע שהחוק הוא חוקתי.

<איל ינון: עוד פעם, השאלה היא מה אנחנו רוצים?

<איל ינון: אם אנחנו רוצים הסדר שיעמוד, אז הכנסת צריכה להיות עם עין כלפי הממשלה, כלפי היועץ המשפטי לממשלה ולא ליצור מצב שבו אנחנו נכנסים לסיבוב רביעי לגבי החוק הזה.

<איל ינון: לכן, כמו שאמרתי, אני חושב שתהיה טעות להאריך את תקופת השהייה במתקן השהייה בפתוח ותהיה טעות שלא ליצור זיקה.

מירי רגב: אבל אם נאריך וניצור זיקה?

<איל ינון: בסדר, אבל השאלה היא גם מה היא התקופה?

<איל ינון: אני חושב ששמונה חודשים היא תקופה שלא תעמוד במבחן הבג"צ.

<איל ינון: הנושא האחרון הוא הנושא של התיקונים העקיפים.

<איל ינון: בנושא הזה עמדתי שלי ברורה.

<איל ינון: אני חושב שצריך לפצל את התיקונים העקיפים מהצעת החוק.

<איל ינון: הדברים האלה חורגים מהטיפול בסוגיית המסתננים.

<איל ינון: היא מעלה שורה ארוכה של קשיים.

<איל ינון: אנחנו מדברים על הסדרים שבאו לכנסת בצורות שונות בעבר לוועדת העבודה והרווחה.

<איל ינון: הממשלה עצמה הבינה שיש בהסדרים האלה בעיות ולכן בסופו של דבר ההסדרים הללו לא הבשילו לחקיקה.

<איל ינון: במקרה של המסתננים עולים גם קשיים חוקתיים בדמות ההסדר המוצע ביחס למסתננים.

<איל ינון: זה כולל הפחתה של 20% ממשכורתם, שלרוב אינה גבוהה ממילא, לצד הסדרי מס מוצעים, שמחייבים את המסתננים בתשלום מס מלא על סכום ההפקדה שתשולם להם רק עם יציאתם מישראל.

<איל ינון: אני חושב שעל הוועדה לשקול היטב את הנושא, האם אין פה איזו הכבדה שתביא בסופו של דבר אותנו למקום שבו בית המשפט ייאלץ להתערב בחלק מההסדר.

הפנים גלעד  ארדן: אפשר לשאול שאלה?

הפנים גלעד  ארדן: קודם כל, זאת לא הפחתה כי הכסף הזה עומד לזכותם והם יכולים להשתמש בו לכשיעזבו את ישראל.

<איל ינון: נכון.

הפנים גלעד  ארדן: דומני שהכנסת כבר חוקקה חוק בנושא הזה לגבי העברת כספים שלהם לבני משפחותיהם, רק שאני לא בטוח שהאמצעים לאכיפת החוק ההוא מתקיימים.

<איל ינון: בהרבה מאוד מהחקיקה של הכנסת, האכיפה לא מתקיימת.

הפנים גלעד  ארדן: אני מנסה לומר שאי-אפשר להתעלם מכך שהכניסה שלהם לכאן היא לא רק כדי שהשכר שהם מרוויחים יפרנס אותם והם צורכים את כולו.

הפנים גלעד  ארדן: יש על-כך תיעוד רב ברשות ההגירה.

הפנים גלעד  ארדן: לכן הטיעון שלך שאותם 20% ירדו משכרם, היא טענה שקשה לי לקבל אותה, כי בסופו של דבר הם שולחים כסף החוצה לבני משפחותיהם.

הפנים גלעד  ארדן: אנחנו, שתמריץ שהם יחזרו להתאחד עם בני משפחותיהם, רוצים שאת הכסף הזה, או יותר נכון חמישית ממנו, הם יקבלו כאשר יחזרו ויתאחדו מחדש עם בני משפחותיהם.

הפנים גלעד  ארדן: קשה לי לקבל את האמירה הזאת שיש בזה בעיה חוקתית .

<איל ינון: אני חושב שזה ראוי לדיון מעמיק.

<איל ינון: אמרתי את זה בזהירות.

<איל ינון: כתבתי: "על הוועדה לבחון היטב האם אין חשש כי יש בשילוב של הוראות אלה כדי להביא מסתנן העובד כדין אל מתחת למינימום הנדרש לקיום בכבוד בהתאם לפסיקתו של בית המשפט העליון ובכך בסוף להביא לפסילתו של ההסדר הזה.

<איל ינון: " צריך לקחת בחשבון שרוב המסתננים לא מרוויחים שכר מאוד גבוה אלא משתכרים שכר מינימום.

<שלמה מסלאווי: הם עובדים אולי בשלוש עבודות?

<איל ינון: יכול להיות.

<שלמה מסלאווי: זה בטוח.

מירי רגב: הם גם יכולים לתרום חלק.

<איל ינון: אין לי נתונים.

<איל ינון: אני רק בא ואומר שבלוחות הזמנים שאנחנו נמצאים בהם, שאנחנו רוצים לסיים את כל החקיקה הזאת עד יום שני, זה בעצם אומר עד יום רביעי בוועדה.

מירי רגב: יום שני זה בוועדה וביום שני בערב זה במליאה.

<איל ינון: אלה לוחות זמנים שלא מאפשרים, בנושאים האלה של התיקונים העקיפים, לקיים דיון מעמיק.

<איל ינון: עוד פעם, אני לא בא כדי לחרב את השמחה.

<איל ינון: אני בא כדי לגרום לכך שההסדר יעמוד במבחנים שנכונו לו לאחר מכן.

הפנים גלעד  ארדן: אדוני היועץ המשפטי, אתה לא מחרב שום שמחה כי אין פה שמחה.

הפנים גלעד  ארדן: להיפך, יש פה צער ורצון לפתור בעיה.

הפנים גלעד  ארדן: פעם אחת לקחת את ההתייחסות של היועץ המשפטי לממשלה וציוותו לאיקס חודשים, הסכמתה איתה ואמרת שהגדלה שלה תערער את החוקתיות.

הפנים גלעד  ארדן: פעם שנייה, אתה לא לוקח דברים שנבחנו אצל היועץ המשפטי לממשלה, וזה הנושא של אותו פיקדון, ואתה מוסיף פה רכיב חדש.

הפנים גלעד  ארדן: לצערי, לא שאלת אותנו כממשלה מה נתונים?

הפנים גלעד  ארדן: כמה מהם מפקידים ממילא בצד ומעבירים כסף לבני משפחותיהם?

הפנים גלעד  ארדן: הם לא צורכים את כל הכסף שהם משתכרים כאן.

הפנים גלעד  ארדן: בכל הכבוד, ברגע שהדברים עולים על הכתב – אני לא רוצה להגיד שיש תחרות לאחר מכן או יש אתגר של בית המשפט העליון.

הפנים גלעד  ארדן: מרגע שהיועץ המשפטי של הכנסת כבר מעלה על הכתב ספק בחוקתיות של ההסדר הזה של הפיקדון, מפה המרחק לכך שהשופט פוגלמן כבר יפסול את החוק הזה, זה כבר מקצר את המרחק.

מיכל רוזין: אתה בא אליו בטענות שהוא עושה את עבודתו?

הפנים גלעד  ארדן: לא.

הפנים גלעד  ארדן: אני בא בטענות שלא שאלו אותנו על הנתונים: איך נוהגים המסתננים?

הפנים גלעד  ארדן: מה רמות השכר?

הפנים גלעד  ארדן: כמה נשאר להם וכמה לא נשאר להם?

הפנים גלעד  ארדן: רשות האוכלוסין וההגירה מכירה את זה.

<איל ינון: השר ארדן, הרי לא היה לנו זמן.

<איל ינון: אנחנו פועלים בלחץ של זמן.

הפנים גלעד  ארדן: אנחנו אומרים שזה חוקתי.

<איל ינון: בסדר גמור.

הפנים גלעד  ארדן: ופה יש גם גיבוב גם מהיועץ המשפטי לממשלה.

<איל ינון: מאה אחוז.

<איל ינון: יש פה עניין עקרוני חשוב, שאני מניח שהוא מוכר היטב לשר ארדן כמי שהיה גם יו"ר ועדה בכנסת וכמי שמעריך ומוקיר את הייעוץ המשפטי לכנסת בנושאים אחרים, כפי שאני שמעתי אפילו בדבריו במליאת הכנסת ואישור חוק השידור הציבורי.

הפנים גלעד  ארדן: לא באופן אוטומטי.

<איל ינון: אני שמח שלפחות את המשנה ליועץ המשפטי לכנסת כלכלה ותקשורת הוא מעריך.

הפנים גלעד  ארדן: גם את תומר.

<איל ינון: אותי לא, בסדר.

<איל ינון: הייעוץ המשפטי לכנסת כמוסד, והיועץ המשפטי לכנסת כמוסד, אינו כפוף ליועץ המשפטי לממשלה.

<איל ינון: אגב, זאת תפישה שאתם חברי הכנסת מעודדים אותה וביססתם אותה אפילו ועיגנתם אותה סטטוטורית בחוק.

הפנים גלעד  ארדן: איפה שמעת משהו אחר בדבריי?

הפנים גלעד  ארדן: אמרתי שרק תבקשו נתונים.

מירי רגב: חברים, אנחנו צריכים לאשר את החוק.

מירי רגב: אנחנו נקיים התייעצות בעניין הזה לפני שנביא את זה להצבעה לפיצול החוק ונראה איך אנחנו יכולים להגיע לכוונות, מתוך כוונה לטפל בסוגיית המסתננים ולא באוכלוסיית העובדים הזרים שמגיעה לארץ באישור ובפיקוח של משרד הפנים.

מירי רגב: אני מודה לך, איל, על דבריך.

<איל ינון: גם בסוגיית המסתננים כדאי לטפל בצורה שלא תערער את כל החקיקה.

מירי רגב: זה בסדר, גמור, אני מבינה את מה שאתה אומר.

מירי רגב: גם ישבנו לפני הדיון הזה.

מירי רגב: אנחנו נשב ונראה איך עושים את זה.

מירי רגב: חוות דעת של היועץ המשפטי לכנסת מונחת בפני חברי הכנסת ונמצאת גם באתר הכנסת.

מירי רגב: דינה, ביקשת להגיד כמה מילים.

מירי רגב: לאחר מכן ידבר תומר וראשונת הדוברים, חברת הכנסת אילת שקד.

<דינה זילבר: בוקר טוב לכבוד השר, לכבוד יושבת הראש וליועץ המשפטי של הכנסת.

<דינה זילבר: שלוש הערות קצרות בהתייחס לדברים שנשמעו.

<דינה זילבר: לגבי הנושא של הפיצול.

<דינה זילבר: מאחר ובאמת הופתענו והנושא הובא לפתחנו בתחילת הישיבה, אנחנו ניאלץ לבחון את הדברים ולבדוק אותם ולהתייחס בצורה יותר מפורטת במהלך היום ובמהלך הדיונים, שכן לבחינתנו, משעה שכללנו את זה בתזכיר, זה כן עבר את חוות הדעת המשפטית של היועץ המשפטי לממשלה.

<דינה זילבר: כמובן שהכנסת סוברנית ואנחנו מאוד מכבדים את היועץ המשפטי לכנסת, את עמדתו, את עצמאותו.

מירי רגב: את מדברת עכשיו בין יועצים משפטיים?

<דינה זילבר: לא.

מירי רגב: לא, כי בסוף אנחנו בית נבחרים, אנחנו לא מדברים עכשיו בין יועצים משפטיים.

מירי רגב: אתם לא מקבלים את ההחלטות פה.

מירי רגב: בממשלה אתם מקבלים את ההחלטות אבל פה אנחנו מקבלים את ההחלטות.

<דינה זילבר: מקובל לחלוטין.

מירי רגב: אז תדברי אלי ולא אליו.

מירי רגב: אם אתם רוצים לעשות דיון ביניכם, אז תרדו עכשיו למשרד.

גלעד ארדן: מירי, את הודעת ישר שאת מקבלת את עמדתו ותפצלי.

מירי רגב: אני אגיד לך למה אני מקבלת.

מירי רגב: אני מקבלת כי אין לנו זמן עד יום שני להתעסק גם וגם.

מירי רגב: זה או שנפסיד את הכול או שנלך על חלק בטוח.

מירי רגב: זאת הסיבה היחידה.

מירי רגב: אם היה לי יותר זמן, לא הייתי מפצלת והייתי דנה בכל.

מירי רגב: מכיוון שהכנסתם נושא חדש, כי גם אתם מפתיעים את הכנסת, יקירתי, ולא רק אנחנו מפתיעים אתכם, אז אנחנו היינו צריכים ללמוד את זה רק ברגע שראינו.

<דינה זילבר: בסדר, גם לא אמרתי שאנחנו מתנגדים לעמדה של הכנסת, אמרתי שאנחנו צריכים ללמוד את זה.

מירי רגב: אנחנו צריכים לאשר חוק תוך 5 ימים.

הפנים גלעד  ארדן: החוק פורסם לפני שבועיים שלושה.

<תומר רוזנר: לא, החוק עלה אתמול.

מירי רגב: לא.

מירי רגב: החוק פורסם אתמול.

מירי רגב: היינו צריכים לשבת אתמול והבין איזה דברים חדשים יש בחוק הזה.

מירי רגב: ישנם נושאים שכבר מוכרים לוועדה ואנחנו יכולים לקדם אותם במהירות.

מירי רגב: אנחנו מבינים פחות או יותר כל אחד מה דעתו ובסוף נביא את זה להחלטות.

מירי רגב: הנושא הזה הוא נושא חדש שלא עלה בחקיקה הקודמת.

מירי רגב: אין לי זמן מפני שהכנסת מתפזרת.

מירי רגב: אני לא אפרק את "חולות" ולא אתן לאף אחד את ההזדמנות לפרק את "חולות" אז אני אתעסק קודם כל בעיקר.

מירי רגב: מבחינתי העיקר הם המסתננים.

<דינה זילבר: אנחנו לא חולקים על זה.

מירי רגב: אם אני אצליח עד יום שני לעשות גם וגם, אני אעשה גם וגם.

מירי רגב: בגלל שאני לא בטוחה שאני יכולה לעשות את זה ואני כרגע צריכה לבוא עם תקווה לגבי המסתננים, אז זה כרגע בעדיפות.

<דינה זילבר: עוד שתי נקודות.

<דינה זילבר: לגבי הנושא של התקופות.

<דינה זילבר: גברתי אמרה בתחילת דבריה על-כך שהיא לא תאפשר להעביר חקיקה שקובעת תקופה של 3 חודשים וכו', חשוב לי להעביר מסר מהיועץ המשפטי לממשלה.

<דינה זילבר: גברתי עמדה ובצדק על-כך שהחוק פורסם באופן רשמי אתמול.

<דינה זילבר: העובדה שהדיונים התארכו ולקח זמן לגבש את המתווה שמופיע בתזכיר, נבעה מדיאלוג ממושך ולא פשוט שהתנהל מול שני שרי הפנים.

<דינה זילבר: גם כבוד השר ארדן וגם קודמו עמדו על תקופות ארוכות יותר וניסו לייצג את האינטרס שגם גברתי עומדת עליו.

<דינה זילבר: בסופו של דבר היועץ המשפטי לממשלה, הבהיר את עמדתו שהיא היתה העמדה שבסופו של דבר התקבלה - - -

מירי רגב: לא התקבלה, היא נכפתה על הממשלה.

<דינה זילבר: התקבלה על דעת ראש הממשלה.

מירי רגב: נכפתה על ראש הממשלה.

<דינה זילבר: התקבלה על דעת ראש הממשלה ושר הפנים ובאה לידי ביטוי בתזכיר - - -

דב חנין: ראש הממשלה הזה כל הזמן כופים עליו דברים.

דב חנין: למה הוא רוצה להתפטר?

מירי רגב: לא, לא, לא, אל תדאג, אנחנו גם נכפה עליו להיות ראש הממשלה הבא.

מירי רגב: אל תדאג.

מירי רגב: אנחנו נכפה שהוא יהיה גם ראש הממשלה הבא, דב חנין.

דב חנין: אני מודה, אני מוכן לקבל את התפקיד.

דב חנין: תוכלי לראות איך נראה ראש ממשלה שלא כופים עליו.

<דינה זילבר: עוד שני משפטים.

<דינה זילבר: לגבי התקופות, אנחנו סבורים שהתקופות, הן לגבי המשמורת הסגורה של שלושה חודשים והן לגבי המתקן הפתוח של ה-20 חודשים, מהווים נוסחה שהיא מאוזנת, נוסחה שלטעמנו היא ברת הגנה בפני בג"צ.

<דינה זילבר: אני לא מדברת על הרכיב הראשון של הוצאת הפיקדון ודברים כאלה אבל כל שינוי משמעותי באבני היסוד של החוק הזה לכיוון של הקשחה, לא יהיה מקובל על היועץ המשפטי לממשלה, שהבהיר גם לראש הממשלה וגם לשר הפנים שהוא לא יגן את ההסדר.

<דינה זילבר: חשוב לי לשים את הדברים על השולחן.

מירי רגב: הבהרתם את עמדתם.

מירי רגב: עמדתכם נשמעה אך לא התקבלה.

<דינה זילבר: בסדר, פשוט חשוב לי שתדעו.

<דינה זילבר: גם היועץ המשפטי לכנסת דיבר על-כך שבמקרה שבו מגיעים לבית המשפט במצב שבו - - -

מירי רגב: אני עם היועץ המשפטי של הכנסת סגורה.

מירי רגב: למזלי, יותר קל לי לדבר איתו מאשר עם היועמ"ש, אז איתו אני סגורה.

מיכל רוזין: אני שמעתי שהיועץ המשפטי של הכנסת בעד הארכת הזמנים.

מיכל רוזין: הם אומרים את אותו דבר.

<דינה זילבר: אני אומרת שחשוב לי לשים את הדברים על השולחן לפי הזמן שלקח לגבש את המתווה, הוא לא זמן שבוזבז לשווא.

<דינה זילבר: הוקדשה המון מחשבה לעניין הזה.

<דינה זילבר: לטעמנו, ההסדר כמו שהוא הוא הסדר שהוא בר הגנה.

<דינה זילבר: הארכה משמעותית של התקופות האלה לא תזכה להגנת היועץ המשפטי לממשלה בבג"צ.

<דינה זילבר: נקודה שלישית.

<דינה זילבר: לגבי מה שגברתי אמרה לגבי פזילות לג'נבה וכו'.

<דינה זילבר: לצד הקדשת הכבוד הראוי לרשות המחוקקת ועל-כך שהיא זאת שהיא זאת שמחוקקת, אנחנו סבורים שהנושא של כיבוד הדדי בין הרשויות מחייב הפגנת כבוד גם לרשות השופט גם אם פסקי דינה לא נראים למישהו.

מירי רגב: תראי איזה כבוד נתתי לשופט פוגלמן, אני פותחת משרד שידוכים בעקבות ההחלטה שלו.

מירי רגב: אני מכניסה את זה לחקיקה.

<דינה זילבר: אני שוב סבורה שהגחכה של בית המשפט העליון ושופטיו, במיוחד לנוכח העובדה שהם עצמם לא יכולים ליטול חלק בעניין הזה, היא לא הכיוון הנכון שצריך ללכת אליו.

<דינה זילבר: ממלכתיות היא ערך שחשוב לדעתי לכלל השחקנים בזירה להפגין.

<דינה זילבר: אני שמחה שפסקת ההתגברות, שלטעמנו זה עוד רעיון רע - - -

מירי רגב: בשלב זה היא עדיין לא עברה.

<דינה זילבר: זה נועד להסיט את הזרקור מהמקום שבו מצויה הבעיה האמיתית למקום איפה שנוח להסיט את הזרקור אליו ולהתמודד.

<דינה זילבר: הבעיה לא נמצאת בבית המשפט העליון.

<דינה זילבר: הבעיה, כפי שעמד עליה שר הפנים, היא ההתמודדות של מדינת ישראל עם תופעת ההסתננות.

מירי רגב: מדינת ישראל ניסתה להתמודד ובית המשפט העליון מנע ממנה את זה.

<דינה זילבר: החוק והפתרונות שגלומים בו, אני חושבת שהם הכיוון הנכון.

הפנים גלעד  ארדן: אם יורשה לי.

הפנים גלעד  ארדן: אני בהחלט עמדתי על-כך שחשוב להגן על כבודו של בית המשפט העליון - - -

<דינה זילבר: דבריי הופנו ליושבת הראש.

מירי רגב: הם הופנו, נשמעו - - -

הפנים גלעד  ארדן: אני רוצה להבהיר משהו גם לגבי בית המשפט העיון.

הפנים גלעד  ארדן: על פי המצב הקיים היום והיחסים בין הרשויות, זאת זכותו המלאה של בית המשפט העליון, אם הוא סבור שחוק אינו עומד במבחני החוקתיות, ודאי חובתכם וזכותו של בית המשפט לפסול חוקים של הכנסת.

הפנים גלעד  ארדן: אבל אמרתי גם שבעיניי המצב הזה הוא לא מצב תקין.

הפנים גלעד  ארדן: אמרת שהבעיה היא לא בזה אלא במסתננים.

הפנים גלעד  ארדן: המסתננים זאת בעיה ספציפית.

הפנים גלעד  ארדן: יש כאן בעיה כן כללית שלכנסת אין אפשרות בשום שלב, כמי שהעם שלח אותה לייצג את רצונו ואת סדר העדיפויות הנורמטיבי שהוא מאמין בו, מרגע שבית המשפט העליון פסל חוק של הכנסת אין לו לחזור ולדון בחוק הזה ולומר שלמרות שהוא פוגע בערך חוקתי כלשהו שמגן על זכות הפרט, יש כאן זכות גדולה יותר מזכותו של הפרט - - -

דב חנין: הכנסת יכולה לבטל את הדמוקרטיה אם היא רוצה.

דב חנין: זה בסדר, אפשר.

מירי רגב: רבין זכרו לברכה לא פגע בדמוקרטיה, כשהוא הלך על פסקת ההתגברות בעניין חוק הכשר.

מירי רגב: אז אנחנו יכולנו לעשות את זה גם פה.

דב חנין: איך רבין נכנס לתמונה?

מירי רגב: בוא לא נדבר על מעמד בתי המשפט.

מירי רגב: כבוד השר, תודה רבה לך.

מירי רגב: עם כל הכבוד, כשרצה רבין להשאיר את החרדים בממשלה, הוא הלך על פסקת התגברות על החזיר.

מירי רגב: אנחנו באנו אליכם עם מדיניות ההגירה וללכת לפסקת ההתגברות.

מיכל רוזין: גם זה לא היה בסדר ואנחנו התנגדנו לזה.

<דינה זילבר: אני משקפת את עמדת היועץ המשפטי לממשלה, כמובן.

מירי רגב: הבנתי שאת משקפת את עמדתו.

מירי רגב: עמדתך נשמעה.

הפנים גלעד  ארדן: למה היא לא כשרה?

הפנים גלעד  ארדן: אם הכנסת תחוקק אותה אז - - -

מירי רגב: אני לא הולכת לפתוח את זה.

מירי רגב: אני מקווה שבעזרת השם בפעם הבאה שהליכוד וראש הממשלה נתניהו יהיו בשלטון, אנחנו נצליח להביא פסקת התגברות שתעמיד במקום את בית המשפט.

דב חנין: ולבטל את הדמוקרטיה לגמרי.

מירי רגב: ולא תחליף את הממשלה הנבחרת, גברתי.

מירי רגב: עם כל הכבוד ליועץ המשפטי ולמערכת המשפטית, הם מנותקים מהציבור במדינת ישראל בגלל הפזילות שלהם.

מירי רגב: את יודעת מה?

מירי רגב: הם כבר לא פוזלים, הם פונים לג'נבה.

מירי רגב: שמעתי את עמדתך, היא לא מקובלת.

מירי רגב: הבהרת היטב את עמדתו של היועמ"ש ובכל זאת זה לא שכנע אותי.

מירי רגב: היועץ המשפטי של הוועדה, נא לפרט את נהלי החקיקה.

מירי רגב: לאחר מכן, חברת הכנסת שקד, ראשונת הדוברים.

<תומר רוזנר: בוקר טוב לחברי הכנסת.

<תומר רוזנר: מכיוון שלוח הזמנים שהוסבר לנו על-ידי יושבת ראש הוועדה והנהלת הקואליציה, גורס שעל ההצעה להיות מוכנה בוועדה עד יום שני, בכוונת יושבת ראש הוועדה לקיים דיונים רצופים בימים הקרובים, לרבות בימי חמישי וראשון.

<תומר רוזנר: לכן הדיון יתקיים במתכונת, כפי שסיכמה יושבת ראש הוועדה.

<תומר רוזנר: לאחר שיתקיים פה דיון כללי, שבו יוכלו להביע עמדות הגורמים שלהם תיתן יושבת ראש הוועדה את רשות הדיבור, נפתח בהקראת החוק.

<תומר רוזנר: החוק יוקרא פרקים פרקים וסעיפים וסעיפים.

<תומר רוזנר: חברי הכנסת יתבקשו להגיש את הסתייגויותיהם במהלך הדיון על כל סעיף וסעיף.

<תומר רוזנר: לא יהיה שלב נוסף של פרסום נוסח נוסף והגשת הסתייגויות אחריו, אלא חברי הכנסת יתבקשו להגיש את הסתייגויותיהם והצעותיהם לשינוי הנוסח במהלך הדיון על כל סעיף וסעיף.

<תומר רוזנר: בתום כל פרק כזה, תסכם יושבת ראש הוועדה את העמדה שהיא תמליץ בפני הוועדה להצביע עבורה.

<תומר רוזנר: חברי הכנסת שיבקשו להציע הצעות אחרות, יתבקשו להגיש את הצעותיהם עוד במהלך הדיון על כל סעיף וסעיף.

<תומר רוזנר: ההצבעות יתקיימו ביום שני.

<תומר רוזנר: יושבת ראש הוועדה לא קצבה זמנים לדיונים כך שהדיונים עשויים להימשך גם בשעות הערב המאוחרות.

מירי רגב: במקום ערב תשנה לשעות הלילה.

<תומר רוזנר: יושב ראש הכנסת אישר לוועדה לקיים את דיוניה - - -

מירי רגב: בהזדמנות הזאת אני רוצה לברך ולהודות ליושב ראש הכנסת על-כך שאישר לוועדה לפעול גם במהלך שעות המליאה.

דב חנין: זה יכלול גם שבת.

מירי רגב: לא.

מירי רגב: עד יום שישי, כדי שבכל זאת אוכל להכין דגים חריפים לשבת וממוצאי שבת עד יום שני בבוקר.

מירי רגב: זה נראה לך בסדר?

דב חנין: קודם כל, אני שמח שיש הקשבה לחרדים ובשבת נוכל לנוח.

<תומר רוזנר: לא יתקבלו הסתייגויות בכתב, שחברי הכנסת לא יציגו במהלך הדיונים בוועדה.

<תומר רוזנר: חברי כנסת שירצו לצרף להסתייגויותיהם חברי כנסת נוספים מסיעתם או מסיעות אחרות, יוכלו להגיש גם לאחר שיציגו את הסתייגויותיהם, את חתימותיהם בכתב של חברי הכנסת המצטרפים.

<תומר רוזנר: אבל, הסתייגויות שלא תוצג בוועדה לא תוצבע ולא תובע בפני המליאה.

מירי רגב: תודה רבה, כבוד היועץ המשפטי.

מירי רגב: חברת הכנסת אילת שקד, בבקשה.

מירי רגב: אחר-כך יונתן מהמרכז למדיניות הגירה.

איילת שקד: ראשית אני רוצה להזכיר לנוכחים למה אנחנו נמצאים פה.

איילת שקד: אנחנו נמצאים פה בראש ובראשונה בגלל אזלת ידה של הפרקליטות ושל היועץ המשפטי לממשלה בשנים 2007 עד 2012.

איילת שקד: בשנים האלו נכנסו אלפי מסתננים כל חודש למדינת ישראל.

איילת שקד: במקום לאכוף את החוק הקיים, חוק הכניסה לישראל, שבמסגרתו אפשר להעמיד לדין פלילי מסתנן שנכנס בניגוד לחוק למדינת ישראל ולתת לו עד 5 שנות מאסר, המדינה נתנה למסתננים האלה אשרת עבודה.

איילת שקד: קודם כל, צריך לדעת שאם הפרקליטות היתה אוכפת את החוק באותן שנים, לא היינו צריכים להגיע לכאן היום.

איילת שקד: החוק שהונח כאן לפנינו הוא חוק "דרדלה".

איילת שקד: צר לי שמספר החודשים במתקן המשמורת הורד לשלושה חודשים.

איילת שקד: גם הדירקטיבה האירופאית מדברת על 6 חודשים.

איילת שקד: אנחנו לא צריכים להיות יותר צדיקים מהאפיפיור, מה עוד שאנחנו המדינה המערבית היחידה עם גבול יבשתי עם אפריקה.

איילת שקד: לכן אני אגיש הסתייגות של 8 חודשים למסתננים החדשים.

איילת שקד: כל מספר מועט כמו שלושה חודשים פשוט לא ימנע כניסה של מסתננים חדשים וימוטט את כל אפקט ההרתעה.

איילת שקד: מסתנן שיושב 3 חודשים במשמורת ואחר-כך יכול לעבוד, יש לו אינטרס גדול מאוד.

מירי רגב: אחר-כך הוא מגיע למתקן הפתוח.

איילת שקד: הוא עובר למתקן הפתוח אבל הוא צריך להגיע אליו רק פעם אחת בלילה.

איילת שקד: לכן יש לו אינטרס גדול מאוד להגיע לכאן.

איילת שקד: לכן, על מנת לסגור את הגבול, אני, יחד עם יושבת ראש הוועדה, אתעקש על 8 חודשים.

איילת שקד: כנ"ל לגבי מתקן השהייה הפתוח.

איילת שקד: אני הגשתי הסתייגות של שנתיים.

איילת שקד: אני חושבת שגם את המספר הזה צריך להעלות ואני אשוחח על-כך עם יושבת ראש הוועדה.

איילת שקד: לגבי הפיקדון.

איילת שקד: אני מתנגדת לפיצול, אדוני היועץ המשפטי לממשלה.

איילת שקד: אני חושבת שהפיקדון זה נדבך חשוב של החוק הזה.

איילת שקד: דבר אחד טוב יצא מהביטול הזה של הבג"צ וזה נושא הפיקדון.

איילת שקד: זה תמריץ מצוין בשביל אותם מסתננים לעזוב את הארץ.

איילת שקד: אני חושבת, אדוני היועץ המשפטי, שיש פתרונות מספיק טובים.

איילת שקד: אחד, אנחנו יכולים לעבוד בלילות.

איילת שקד: שניים, אפשר לפצל את זה לוועדה אחרת.

איילת שקד: בשום פנים ואופן אסור לנו להסכים להשמיט את הפיקדון מהחוק הזה.

מירי רגב: תודה רבה לחברת הכנסת שקד.

מירי רגב: יונתן, בבקשה, 3 דקות ולאחר מכן חברת הכנסת מיכל רוזין.

<יונתן יעקובוביץ: תודה גברתי יושבת הראש.

<יונתן יעקובוביץ: לגבי תקופת השהייה ב"סהרונים".

<יונתן יעקובוביץ: אני בהחלט חושב ששישה חודשים זה סביר ביותר, בהתאם לדירקטיבה האירופאית אבל אני חושב שזה לא קריטי ושזה לא חשוב.

<יונתן יעקובוביץ: אני חושב שאם הממשלה רוצה היא יכולה להעמיד לדין פלילי כל מסתנן חדש וזה לא מה שישנה בפועל.

איילת שקד: ולעצור עד תום התהליכים.

<יונתן יעקובוביץ: זה לא מה שישנה בפועל.

<יונתן יעקובוביץ: מה שכן ישנה בפועל, חד משמעית, זאת תקופת השהייה במתקן "חולות".

<יונתן יעקובוביץ: לאור ההכרזה של הממשלה שמדובר במרכז שהייה פתוח, אני לא מבין למה צריך להגביל את הזמן.

<יונתן יעקובוביץ: אין לזה שום הצדקה לוגית או משפטית.

<יונתן יעקובוביץ: למה שנה ושמונה, למה לא שלוש, למה לא חודשיים?

<יונתן יעקובוביץ: אם מדובר במרכז שהייה פתוח, אין שום סיבה להגביל את הזמן בכלל.

<יונתן יעקובוביץ: בוודאות אי-אפשר להגביל את זה לשנה ושמונה חודשים כי אין לזה שום סיבה.

<יונתן יעקובוביץ: לכן, מכיוון שמדובר במרכז שהייה פתוח אנחנו צריכים להאריך משמעותית את הזמן ולא להתעקש על מתקן "סהרונים" אלא דווקא על הארכת הזמן ב"חולות".

<יונתן יעקובוביץ: חשוב להבין שמסתנן מרוויח באריתראה 300 דולר בשנה.

<יונתן יעקובוביץ: הוא יכול להרוויח את מה שהוא הפסיד בשנה ושמונה חודשים בעבודה של חודשיים בדרום ב"חולות"?

מירי רגב: לכמה היית מאריך ב"חולות"?

<יונתן יעקובוביץ: אני הייתי מאריך לפחות לשלוש שנים אם לא יותר, אבל כדי שהחוק יהיה יותר מדתי, ואם אתם סוברים שזה מדתי, אנחנו ממליצים שזה דווקא יהיה מתקן יותר פתוח.

<יונתן יעקובוביץ: אין שום מניעה שהם יירשמו פעם ביומיים, אפילו פעם בשלושה ימים, אם זה יניח את דעתו של מישהו.

<יונתן יעקובוביץ: זה יכול להיות פעם ביומיים בצהריים במקום בערב.

<יונתן יעקובוביץ: זה יגביל מאוד את היכולת שלהם לעבוד, יאפשר להם לפגוש בת זוג אם הם רוצים, לפתוח תחביבים ואני לא צוחק.

<יונתן יעקובוביץ: הם לא חייבים לחזור כל לילה, הם לא יוכלו לעבוד.

<יונתן יעקובוביץ: אני רוצה להזכיר שמטרת מתקני השהייה בהחלטות הממשלה המוקדמות היו מתקני שהייה פתוחים.

<יונתן יעקובוביץ: אני בהחלט חושב שהמטרה היא לא למרר את החיים ולא לשבור את רוחו, אלא שמהגרי עבודה לא יוכלו להמשיך לעבוד.

<יונתן יעקובוביץ: את זה, עם כל הכבוד, החוק לא נותן לנו ולא מספק את זה.

<יונתן יעקובוביץ: גרוע יותר, אם מסתנן יודע היום שכל מה שהוא צריך לעשות זה לעבור טירונות של שנה ושמונה ב"חולות", לקחת דמי כיס ואחר-כך הוא יוצא ואין למדינת ישראל שום כלי נגדו, לא רק שהחוק הזה לא יעודד יציאה, הוא יעודד אנשים להישאר פה.

<יונתן יעקובוביץ: לכן אני חושב שזה מאוד קריטי שהחוק הזה יכלול זמן שהייה ב"חולות" שירתיע מסתננים נוספים, אבל בעיקר ידאג למסתננים שכבר שוהים פה לצאת.

<יונתן יעקובוביץ: אני רוצה לציין שגם יש שינויים מאוד חיוביים היום בעיקר ביחס של מדינות סקנדינביה אל אריתראים.

<יונתן יעקובוביץ: אני חושבת שהיכולת לחזור היום לאריתראה היא הרבה יותר טובה מלפני כן.

<יונתן יעקובוביץ: אנחנו צריכים לצפות פני עתיד וחייבים חוק שייתן מענה.

<יונתן יעקובוביץ: לבסוף, אני רוצה להתייחס לעניין של הקרן.

<יונתן יעקובוביץ: אנחנו מאוד מברכים על-כך.

<יונתן יעקובוביץ: אנחנו חושבים שמדובר על נדבך חשוב ואולי עיקרי אף יותר ממתקני השהייה וחשוב שהוא כן ייכנס לחוק.

<יונתן יעקובוביץ: אם צריך לפצל, ואנחנו כן חושבים שצריך לפצל, אז לקחת את הסעיף שעוסק במסתננים ולהכניס לחוק למניעת הסתננות ובאמת להשאיר את הקרן של העובדים הזרים בצד.

<יונתן יעקובוביץ: בקרן הזאת דנים כבר שנים, היא קיימת בחוק כבר שנים והיא לא נאכפת וזה דיון מאוד ארוך.

<יונתן יעקובוביץ: אם אנחנו מפצלים אז להשאיר את הקרן של העובדים הזרים בצד אבל את הקרן של המסתננים חייב להיכנס כי זה מאפשר לנו להשיג את הרציונל של החוק: לתת לאנשים האלה להמשיך להתפרנס, לא למות מרעב.

מירי רגב: היה לזה תקדים בבניין.

<יונתן יעקובוביץ: של עובדים זרים.

<יונתן יעקובוביץ: מדובר בפיקדון שהמעסיק מפקיד.

<יונתן יעקובוביץ: אנחנו חושבים שצריך להפריד את אותו רווח שהם מרוויחים למען הקיום שלהם לבין מה שהם שולחים.

<יונתן יעקובוביץ: את אותו רווח אנחנו צריכים לקחת ולמנוע את הרצון שלהם להישאר.

<יונתן יעקובוביץ: לאחר שהכסף יצטבר זה יעודד אותם לצאת.

איילת שקד: זאת מה שאומרת הצעת החוק.

<יונתן יעקובוביץ: הצעת החוק אומרת את זה אבל אם אנחנו מפצלים, הצעת החוק מכניסה גם מסתננים וגם עובדים זרים.

<יונתן יעקובוביץ: את הקרן של העובדים הזרים נשאיר בצד, את הקרן של המסתננים אני חושב שזה קריטית להכניס לחוק.

מירי רגב: אנחנו צריכים לראות איך נעשה את זה מבחינה משפטית.

מירי רגב: אם יש לך הצעה אתה מוזמן להעביר אלינו במהלך היום.

מירי רגב: חברת הכנסת מיכל רוזין.

מיכל רוזין: אני רוצה להעיר שלוש הערות.

מיכל רוזין: אני חושבת שהרבה דברים נאמרו גם לגבי החקיקות הקודמות וגם לגבי החקיקה הזאת.

מיכל רוזין: אני כמובן אגיד הערות ספציפיות לסעיפים השונים ואגיש הסתייגויות.

מיכל רוזין: שלוש נקודות מאוד חשובות.

מיכל רוזין: דבר ראשון, יש פה נדבך מאוד חשוב שהיה בשתי הצעות החוק הקודמות ואינו נמצא כאן.

מיכל רוזין: עמד על-כך גם היועץ המשפטי של הכנסת וזה נושא בדיקת המעמד של אותם אנשים.

מיכל רוזין: כלומר, אמר בית המשפט העליון שאותה כליאה שהיתה לפני חוק הכניסה לישראל, בכניסה הלא חוקית למדינת ישראל, אינה צריכה לשמש, או היעד שלה אינו לשמש רק ענישה והרתעה אלא גם על-מנת לבדוק את המעמד של אותו אדם והאם ניתן להרחיק אותו חזרה למדינתו.

מיכל רוזין: זה היה הרציונל של חוק הכניסה לישראל ובוודאי גם הרציונל של הכנסתם לכלא למשמורת "סהרונים".

מיכל רוזין: בחוק הזה, משום מה, אחרי שתי הגרסאות הקודמות, אין פה בכלל התייחסות לעניין הזה.

מיכל רוזין: היתה התייחסות שחייבים תוך 9 חודשים לבדוק, אחרי חצי שנה חייבים לתת איזה מענה.

מיכל רוזין: היתה התייחסות שלמה לנושא בקשות המקלט.

מיכל רוזין: הנושא הזה כאילו נעלם לחלוטין.

מיכל רוזין: אנחנו כבר הגדרנו את כולם כמהגרי עבודה וכמסתננים, נקודה.

מיכל רוזין: אין פה שום בדיקה שמנסה להגיד מי כן ומי לא.

מיכל רוזין: אני אומרת בואו תבדקו על אמת מי כן ומי לא.

מיכל רוזין: הנושא הזה הוא חשוב ביותר ואני חושבת שזה קשור למהות.

מיכל רוזין: אנחנו עוסקים כל הזמן בטכני, חודשיים, שלושה, שמונה, שישה, מן לוטו טוטו כזה.

מיכל רוזין: אנחנו מעלים מספרים שאין שום מהות והיגיון באף אחד מן המספרים, אבל בוודאי אנחנו צריכים להתייחס למהות של בדיקת בקשות המקלט.

מיכל רוזין: אני אשמח שתקשיבו לי, השר ויושבת הראש.

מיכל רוזין: הדבר השני זה נושא השב"ס.

מיכל רוזין: גם בעניין הזה, אתם כל הזמן משווים למדינות אחרות בעולם כשנוח לכם.

מיכל רוזין: אבל העניין הזה ששירות בתי הסוהר והמשרד לביטחון פנים מנהל את המתקן הפתוח, זאת דוגמה יחידה בעולם למתקנים פתוחים ולחלופות מעצר שקיימים לפליטים ומבקשי מקלט ולמהגרי עבודה לא חוקיים.

מיכל רוזין: לא קיימת בעולם חלופת מעצר כזאת שמנוהלת על ידי שירות בתי הסוהר.

מיכל רוזין: דרך אגב, אני מזכירה לשר, שאולי לא היה מעורב בדברים שגם השר לביטחון פנים לא רצה בכך.

מיכל רוזין: גם שירות בתי הסוהר סירב לכך בהתחלה ואמר שהם לא ערוכים לטפל באוכלוסייה שהיא אוכלוסיית מהגרי עבודה, אוכלוסייה לא חוקית אבל לא אוכלוסייה שלא פשעה.

מירי רגב: הוא טיפל בהם לא רע.

מיכל רוזין: לכן אני חושבת שיש פה עניין ייחודי.

מיכל רוזין: אתם מתעקשים שהשב"ס ימשיך לנהל את המתקן הזה, אז לפחות, חוץ מעניין ההחתמות, אז שגם תיעשה גם איזו עבודה בחוק, לגבי איך מנהלים את המתקן הזה כמתקן פתוח למהגרי עבודה ולא מתקן שמנהל כמו כלא.

הפנים גלעד  ארדן: זה מתקן פתוח.

מיכל רוזין: איך אתה מתנהל בתוכו?

מיכל רוזין: תבוא איתי לסיור ותראה איך מתנהל בתוכו.

מירי רגב: אנחנו לא לבוא איתך לסיור.

מירי רגב: אנחנו יודעים להגיע לשם לבד וגם היינו שם.

מיכל רוזין: אוקיי, אז צריך להגיע שוב ולראות.

מיכל רוזין: כנראה שהשר חדש והוא עוד לא היה שם.

מיכל רוזין: צריך שהוא יבקר.

מיכל רוזין: אולי כדאי שהוועדה תבקר ויכירו את המתקן.

מיכל רוזין: הנקודה שלישית והיא החשובה ביותר היא עניין ההעסקה והיא קשורה לכל החלק הגדול ביותר שחסר בהצעת החוק הזאת.

מיכל רוזין: הצעת החוק הזאת בפעם השלישית, שוב מדברת על: איך נכלא?

מיכל רוזין: איפה נכלא?

מיכל רוזין: איפה נשים אותם?

מיכל רוזין: כמה זמן נשים אותם?

מיכל רוזין: ולא מתייחסת לכך שיש מצוקה שקיימת עכשיו.

מיכל רוזין: זאת כבר פעם שלישית.

מיכל רוזין: לא יכולתם כל הזמן הזה ליצור חצי שני של החוק, שידבר על שיקום דרום תל-אביב, שידבר על להקל על דרום תל-אביב.

מירי רגב: מאוד אכפת לכם מדרום תל-אביב.

מיכל רוזין: לסדר את עניין ההעסקה.

מירי רגב: אין, אין, למרצ הכי חשוב זה דרום תל-אביב.

מירי רגב: הם חשובים להם.

<שפי פז: מיכל רוזין אל תדברי בשם תושבי דרום תל-אביב.

מירי רגב: חשוב לך מאוד תושבי דרום תל-אביב.

מיכל רוזין: את מוכנה לשמור על רשות הדיבור שלי?

מיכל רוזין: תני לי להשלים את דבריי.

מיכל רוזין: אני מדברת מה אני חושבת שנכון למדינת ישראל לדאוג.

מיכל רוזין: אני חושבת שלא נכון גם להפיל את זה רק על עיריית תל-אביב יפו.

מיכל רוזין: צריך ליצור פה תכנית לאומית בעניין הזה.

מיכל רוזין: פה העניין של ההעסקה הוא קריטי.

מיכל רוזין: אתם קובעים בחוק, שמי יועסק והוא יזומן ל"חולות" זה יהיה אסור בחוק, אבל אתם לא מדברים מה קורה עם כל השאר שכרגע נמצאים.

מיכל רוזין: האם הם יועסקו?

מיכל רוזין: לא יועסקו?

מיכל רוזין: מה יפרישו?

מיכל רוזין: איך יפרישו לבריאות, לפיקדון?

מיכל רוזין: כל העניין הזה לא נעשה בצורה רצינית.

מיכל רוזין: לא יושבים פה על המדוכה בעניין הזה.

מיכל רוזין: לא מביאים תכנית אמיתית, לא מביאים תקציב.

מיכל רוזין: במקום לצעוק עלי, אולי תדרשו תקציב לדברים האלה.

מירי רגב: תודה רבה.

מירי רגב: שרון, נציבות האו"ם לפליטים, 3 דקות.

<שרון הראל: תדבר הנציגה שלנו.

מירי רגב: אני כבר מכירה אותה, פגשתי אותה.

מירי רגב: ברוכה הבאה לפרלמנט.

מירי רגב: אני לא יודעת אם כולם כאן מבינים אנגלית אז את תתרגמי אותה.

מירי רגב: בגלל התרגום אני מוסיפה לך 4 דקות.

מירי רגב: אני מזכירה לך שאנחנו מדברים על מסתננים ולא על פליטים.

תמר זנדברג: איך את יודעת?

תמר זנדברג: בדקת?

מירי רגב: אני יודעת במאה אחוז שמדברים על מסתננים ולא על פליטים.

מירי רגב: שרון, בבקשה.

מירי רגב: לאחר מכן חבר הכנסת שמעון סולומון.

דב חנין: לפרוטוקול, חברת הכנסת רגב בדקה ויודעת.

מירי רגב: אנחנו מדברים על מסתננים ולא על פליטים.

מירי רגב: אני סומכת על משרד הפנים ועל הגורמים שבודקים את זה.

מירי רגב: מה לעשות, הם בודקים את זה.

מירי רגב: משום שאני מאמינה לדברי שר הפנים הקודם שהצהיר פה בוועדה שנבדקה כל בקשת פליטות.

מיכל רוזין: הוא לא אמר את זה, הוא לא אמר כל הבקשות, הוא לא אמר את זה.

מיכל רוזין: תבדקי את הפרוטוקול.

מיכל רוזין: הוא אמר שכל מי שהגיע ל"חולות" ול"סהרונים" נבדק.

מירי רגב: חברי מרצ ודב חנין.

מירי רגב: כל מי שהגיש בקשה נבדק על-ידי הוועדה בראשותו של אבי חימי.

מירי רגב: מה לעשות, שהם לא פליטים?

מירי רגב: בכוח נלביש להם להיות פליטים כדי שזה יצבע לכם טוב את התמונה?

יפעת קריב: כמה בקשות הוגשו?

מירי רגב: שרון, בבקשה, 4 דקות.

<וולפורגה אנגלברכט: (נושאת דברים באנגלית) בוקר טוב לכולם.

<וולפורגה אנגלברכט: אני מתנצלת שהעברית שלי לא השתפרה מאז שנה שעברה.

<וולפורגה אנגלברכט: באוסטריה היתה לנו טיוטת חוק בכמה ורסיות של anti-infiltration law.

<וולפורגה אנגלברכט: אנחנו לגמרי מכירים באתגר שמדינת ישראל עומדת בפניו.

<וולפורגה אנגלברכט: אני אוסטרית ובאופן כללי הייתי אומרת שאם היו לנו 30,000 אנשים באחד מהאזורים של וינה, היו לנו בדיוק אותן הבעיות.

<וולפורגה אנגלברכט: ברצוני להדגיש, שחלק מהבעיות תמצאו גם במקומות אחרים.

<וולפורגה אנגלברכט: מה שחשוב וגם הייעוץ המשפטי לכנסת הדגיש הוא הצורך בפתרון.

<וולפורגה אנגלברכט: אנחנו באמת מאמינים שיש פתרונות, אבל לא בהכרח רק על-ידי דחיפת האנשים החוצה.

<וולפורגה אנגלברכט: באותו זמן, אנחנו צריכים להסתכל מי הם האנשים האלה.

<וולפורגה אנגלברכט: באופן כללי מתייחסים אליהם כמסתננים אבל צריך לבדוק מדוע הם עזבו את ארצם ולמה הם לא יכולים לחזור?

מירי רגב: כי הם רוצים לעבוד.

<וולפורגה אנגלברכט: (נושאת דברים באנגלית) אבל זה חשוב.

<וולפורגה אנגלברכט: אם אנחנו מדברים על מישהו שלא צריך הגנה ואנחנו מתייחסים אליו כמהגר עבודה, אז הבעיה פחות קשה עם הצעדים המתבקשים.

<וולפורגה אנגלברכט: אבל, אם מדובר באנשים שיש להם צורך בהגנה, פה אנחנו צריכים לעשות דיפרנציאציה.

<וולפורגה אנגלברכט: הכי חשוב שזה יבוא לידי ביטוי בחוק.

<וולפורגה אנגלברכט: באשר לתקופת השהייה של 6 חודשים, אני חושבת שחשוב להדגיש שהשישה חודשים הם לצורך גירוש.

<וולפורגה אנגלברכט: אבל אם אנחנו מדברים על אנשים שלא יכולים לחזור לארצות שלהם, אז 6 חודשים לא יהיה מדתי וגם לא נחוץ.

<וולפורגה אנגלברכט: יכול להיות שהסידור של מתקן "חולות" לא בהכרח יכול להיות הפתרון.

<וולפורגה אנגלברכט: אנחנו מעודדים להסתכל ולראות מה האלטרנטיבות להביא פתרונות לתושבי דרום תל-אביב.

<וולפורגה אנגלברכט: תודה.

מירי רגב: תודה רבה.

מירי רגב: אנחנו מסכימים עם רוב דברייך.

הפנים גלעד  ארדן: אנחנו מחפשים פתרון בשבילם.

הפנים גלעד  ארדן: אם זה יהיה 3 או 6 חודשים זה יוחלט פה.

מירי רגב: אם יש לך פתרונות, אנחנו מוכנים לשמוע.

<וולפורגה אנגלברכט: זה תלוי מאוד לדעת מי האנשים והאם יש להם צורך בהגנה.

הפנים גלעד  ארדן: בגלל זה אנחנו צריכים זמן.

מיכל רוזין: אבל למה זה לא בחוק?

מירי רגב: זה יהיה בחוק.

מירי רגב: בשביל זה אני מגיעה לכנסת.

מירי רגב: בשביל זה יש כנסת, זה יהיה בחוק כדי למצוא להם את הפתרונות ולוודא שהם באמת לא פליטים אלא מסתנני עבודה.

מירי רגב: אני חושבת שרוב האנשים הבינו את הדברים.

מירי רגב: תודה רבה לנציגת האו"ם לפליטים, שבאמת מלווה את הוועדה במספר דיונים.

מירי רגב: חבר הכנסת שמעון סלומון ולאחר מכן שפי תושבת דרום תל-אביב.

שמעון סולומון: תודה רבה כבוד השר, גברתי יושבת הראש והתושבים, חברי כנסת.

שמעון סולומון: קודם כל, אני אתחיל מזה שבאמת יש פה בעיה כואבת - - -

מירי רגב: לחברים ששואלים, בשעה 13.30 אנחנו מקיימים הפסקה עד השעה 14:30 ולאחר מכן ממשיכים את הדיונים בוועדת הפנים.

שמעון סולומון: יש כאן בעיה.

שמעון סולומון: אני אתחיל מזה שהמצב שקיים היום בדרום תל-אביב, צריך למצוא לו פתרון אחת ולתמיד ובאמת צריך להפסיק רק לדבר על הבעיה עכשיו.

שמעון סולומון: הכי טוב היה להגיד מילים חריפות כמו לזרוק אותם, לקחת אותם - - -

<שפי פז: איפה יש עתיד?

<שפי פז: איפה עתיד?

<שפי פז: איפה אתם עד היום?

מירי רגב: הם לא קיימים.

מירי רגב: ובבחירות הבאות הם יגיעו לאפס.

<שפי פז: בחיים לא ראינו אתכם?

<שפי פז: איפה אתם?

<שפי פז: היום נזכרת?

מירי רגב: לא רק שהם פה, הם גם יצביעו נגד החוק.

שמעון סולומון: יש פה אנשים שפגשתי.

שמעון סולומון: כל מי שנמצא פה רוצה למצוא פתרון.

שמעון סולומון: פגשתי את מסלוואי נפגשנו ודיברנו.

שמעון סולומון: גם אני מסייר.

שמעון סולומון: קצת צניעות, כולנו מכירים מזווית כזאת או אחרת בפגישות השונות שיש לנו.

שמעון סולומון: הכי טוב שאני אגיד לכם פה: לזרוק אותם, להוציא אותם, להפוך אתכם ככה למחוממים ולהביא אתכם אלי.

שמעון סולומון: זה לא מה שאתם צריכים.

שמעון סולומון: אני אומר לכם דברים אמיתיים.

שמעון סולומון: אני פה שנה וחצי ושנה מתעסק בזה באופן אישי.

שמעון סולומון: אני פוגש אם מי שצריך לפגוש, שלא ימכרו לכם מילים.

שמעון סולומון: מה שצריך - - -

<שפי פז: באמת?

<שפי פז: כל הכבוד.

<שפי פז: לא ראינו אותך עד היום.

יפעת קריב: איזה זלזול?

יפעת קריב: באותה צורה אתם מזלזלים גם בפליטים, גם במסתננים, גם בזכויות אדם.

יפעת קריב: סליחה, קצת כבוד בוועדה שלך.

יפעת קריב: אני לא מוכנה לקבל את הסגנון הזה.

יפעת קריב: או שהם יצאו החוצה או שהם יתנהגו בצורה מכובדת לחברי הכנסת שיושבים פה, סליחה.

מירי רגב: תושבי דרום תל-אביב, בבקשה שקט.

יפעת קריב: - - -

מירי רגב: הבנו את עמדתך.

שמעון סולומון: עוד לא נתקלתי בדבר כזה שיושבת ראש הוועדה צריכה להיות הוגנת, לקיים פה דיון ענייני ולא לתת לאפשר זילות כזאת שלא נפגשתי בה עד היום.

שמעון סולומון: תשמעו, אני אומר לכם בכנות.

שמעון סולומון: אתם הורגלתם למילים שמסעירות אתכם ומילים שמאחוריהן אין שום פתרון.

שמעון סולומון: אומרים לכם לזרוק אותם וכו'.

שמעון סולומון: אני אומר לכם בכנות, הפתרון שאתם צריכים זה לא חוק שמחר בבוקר פוסלים אותו.

שמעון סולומון: זה לא חוק שמחר בבוקר פוסלים אותו כי זה לא מה שאתם צריכים.

שמעון סולומון: מה שאתם צריכים זה חוק שיש לו שיניים, שנבדק לפני כן, בכדי לפתור את הבעיה.

שמעון סולומון: הבעיה הזאת נמצאת הרבה שנים.

שמעון סולומון: בדרום תל-אביב יש ארבע מפלגות או שלוש מפלגות שעושים עליכם סיבוב ואתם לא מבינים שמוכרים לכם מילים.

שמעון סולומון: עכשיו כאן מדברים על פתרון.

שמעון סולומון: לצד הפתרון שמדברים, אני חושב שצריך גם לקחת בחשבון את כל המאפיינים, משהו שיעמוד בפני בג"צ, משהו שיעמוד בפני החוק, שלא מחר בבוקר יגידו לכם שזה לא הגיוני, זה לא יכול להיות.

שמעון סולומון: אני מציע שמבקשי המקלט או הפליטים, או כל הגדרה, אותם אנשים צריך לטפל בהם כל עוד הם נמצאים פה, לעשות הכול כדי למצוא להם פתרון בכל דרך שהיא להחזיר אותם לארץ מוצאם.

שמעון סולומון: אבל כל עוד הם נמצאים פה, אנחנו כיהודים לא יכולים למצוא פתרון של ללחוץ אותם ולהתנהג אליהם כאילו הם בעלי חיים.

מירי רגב: אף אחד לא מדבר אליהם כך.

מירי רגב: אל תכניס לנו מילים.

שמעון סולומון: מי שקורא להם סרטן ומחר בבוקר גם יגידו עלי אותו דבר בכל מקום.

מירי רגב: אתה כנראה לא מבין טוב עברית.

שמעון סולומון: אני מבין טוב מאוד.

שמעון סולומון: את לא מבינה, אני אלמד אותך עברית.

מירי רגב: דיברתי על תופעה.

שמעון סולומון: להגיד סרטן על בני אדם?

מירי רגב: דיברתי על תופעה.

שמעון סולומון: עברית אני יכול ללמד אותך אבל תני לי לסיים.

מירי רגב: לא, אתה אמרת משהו ואני אענה על זה.

מירי רגב: אני אמרתי והבהרתי בכל כלי התקשורת שלא דיברתי על אנשים אלא דיברתי על תופעה.

מירי רגב: עובדה שהתופעה הזאת קיימת.

מירי רגב: מה לעשות, ההסתננות היא תופעה נרחבת במדינת ישראל.

שמעון סולומון: לכן צריך למצוא לה פתרון.

מירי רגב: נכון.

מירי רגב: והפתרון הוא להחזיר אותם לארץ מוצאם.

<שלמה מסלאווי: הפתרון שלו זה להעסיק אותם.

מירי רגב: ברור, אני יודעת מה הפתרון שלו.

מירי רגב: הפתרון שלו ידוע.

מירי רגב: רק לרבין מותר להגיד על המתנחלים שהם סרטן.

יפעת קריב: לא נגמרה ההסתה על רבין, את צריכה להמשיך אותה גם היום?

יפעת קריב: אני לא מבינה.

יפעת קריב: מה את מעלה כל הזמן את רבין וממשיכה להסית על הנושא הזה?

יפעת קריב: חוצפה.

מירי רגב: מרגע זה אני מתחילה עם קריאות לחברי הכנסת.

דב חנין: אני מבקשת לקרוא ליושבת ראש הוועדה לסדר.

דב חנין: את הפרעת לחבר הכנסת.

מירי רגב: קיבלתי את דבריך חבר הכנסת דב חנין אבל אתה רק חבר ועדה ואתה עדיין אופוזיציה.

מירי רגב: בינתיים אני מנהלת את הדיון.

דב חנין: זה זמני.

מירי רגב: זה לא זמני.

מירי רגב: זה זמני כנראה להרבה מאוד שנים.

שמעון סולומון: אני אומר שהפתרון הוא לאלו שנמצאים כאן, עד שיהיה להם פתרון, עד שיחזירו אותם.

שמעון סולומון: אנחנו לא היינו פה עשר שנים, אנחנו רק שנתיים.

שמעון סולומון: אני חושב שאנחנו דחפנו ואנחנו מזיזים את הדברים.

שמעון סולומון: לכן גם עכשיו מדברים ברצינות.

שמעון סולומון: אלה שהיו פה 10-15 שנים, עד היום לא נמצא פתרון.

שמעון סולומון: לכן צריכים להיות רציניים ולמצוא פתרון, שמצד אחד שומר על צלם האנושיות של כולנו ומצד שני לעשות הכול כדי שיחזרו לארץ מוצאם.

שמעון סולומון: אין פה בדיקה יסודית של כל אדם שנכנס לפה.

שמעון סולומון: בניגוד לאירופה ואמריקה, שכל מי שנכנס בודקים אותו ומי שלא זכאי מחזירים אותו - - -

<אמנון בן עמי: למה אתה אומר את זה?

<אמנון בן עמי: זה פשוט לא נכון.

מירי רגב: תן לו לדבר שטויות.

מירי רגב: הרי כל הזמן הם מדברים שטויות.

שמעון סולומון: בודקים כל אחד?

שמעון סולומון: כל מי שנכנס נבדק פה?

<אמנון בן עמי: אנחנו בודקים אלפי בקשות בשנה.

<אמנון בן עמי: כל מי שמגיש בקשה נכנס לתור.

שמעון סולומון: אבל אם הייתם בודקים לא היה דבר כזה.

<אמנון בן עמי: אתם פשוט מטעים את הציבור.

שמעון סולומון: אתה בודק כל מי שנכנס?

<אמנון בן עמי: כל מי שמגיש בקשה נכנס לתור בדיקה.

<אמנון בן עמי: בדיקה מעמיקה שלוקחת - - -

מיכל רוזין: החוק הכריח אתכם לעשות.

<אמנון בן עמי: אתם אומרים את זה כל הזמן וזה שקר גס.

שמעון סולומון: החוק הכריח אתכם לעשות את זה.

מיכל רוזין: החוק הכריח אתכם ואתם עושים את זה למי שנמצא ב"סהרונים" וב"חולות".

מיכל רוזין: תדייק.

מיכל רוזין: אתה גם לא מדייק, אמנון, ואתה יודע שאני מכירה את המספרים.

<אמנון בן עמי: חברת הכנסת רוזין, אנחנו בודקים אלפי בקשות בכל שנה.

מיכל רוזין: אתם בודקים מאז שחוקק חוק ההסתננות בלבד.

<אמנון בן עמי: אנחנו בודקים אלפי בקשות בכל שנה.

מיכל רוזין: אמנון, האם זה נכון שאתם בודקים מאז שחוקק החוק?

<אמנון בן עמי: בעבר בוועדה הזאת נאמר שלא נתנו להם צ'אנס להגיש אז נתנו להם עוד צ'אנס להגיש.

<אמנון בן עמי: גייסנו עוד 30 עובדים שבודקים את כל הבקשות.

<אמנון בן עמי: הכפלנו את מספר העובדים שבודקים את הבקשות.

מירי רגב: אמרת דברי שקר אז עונים לך.

שמעון סולומון: קודם כל, את משקרת, לא אני.

<אמנון בן עמי: כל בקשה נבדקת במהלך חודשים ארוכים.

מיכל רוזין: ועדת החליטה שכל מי שבא מאריתראה הוא לא פליט, נכון?

<אמנון בן עמי: ועדה בראשות - - -

שמעון סולומון: אני לא מבין, אני לא מבין.

מיכל רוזין: יש הוראה שמי שמגיע מאריתראה לא מוכר.

<אמנון בן עמי: אל תגידו שלא בודקים, זה פשוט לא נכון.

מיכל רוזין: תושיבו שם שופט, לא עורך דין מטעם.

<אמנון בן עמי: סליחה, זאת טענה חדשה.

מיכל רוזין: לא, את זה טענו כל הזמן.

<אמנון בן עמי: יושב שם נציג של משרד החוץ, של משרד החוץ.

מיכל רוזין: 80% מהאריתראים באירופה מוכרים כפליטים.

<אמנון בן עמי: כל פעם תמציאו תירוץ אחר, כל פעם תירוץ אחר.

שמעון סולומון: אני רוצה להשלים את המשפטים שלי.

מירי רגב: אמנון, אני אתן לך אחר-כך להסביר את זה בצורה ברורה.

מירי רגב: באופן שיטתי, חברי האופוזיציה ויש עתיד מהקואליציה מנסים להעביר ולהגיד דברים שהם שקריים.

שמעון סולומון: את עושה פוליטיקה.

דב חנין: את רוצה לפוצץ את הישיבה?

מיכל רוזין: אנחנו מבקשים לדייק, תבדקו את העובדות.

מירי רגב: קבוע אתם אומרים את זה ואתם אומרים דברי שקר.

מירי רגב: פקיד בכיר בממשלה אומר את זה כאן.

מירי רגב: שר הפנים לשעבר אמר את זה כאן, אבל הם לא אומרים אמת, אתם אומרים אמת.

מירי רגב: בושה וחרפה.

מירי רגב: עוד חצי דקה לשמעון.

מירי רגב: הורדנו לו את שתי הדקות של יפעת קריב שתדבר דקה.

שמעון סולומון: תנו להשלים משפט.

שמעון סולומון: לא הכול זה פוליטיקה, לא הכול זה צעקות.

שמעון סולומון: תנו לי להשלים את המשפטים בכמה מילים.

הפנים גלעד  ארדן: יש עתיד זה פוליטיקה חדשה.

שמעון סולומון: תשמע, בגלל זה הולכים עכשיו לבחירות.

מירי רגב: אתם אפילו לא תיבחרו.

יפעת קריב: העיקר שפעם רביעית ראש הממשלה לא יעשה כלום, אם בכלל, אם הוא יגיע לשם.

מירי רגב: יפעת, טוב שאת דואגת לחברי מועצות, אולי בבחירות הבאות תצטרפי לאחד מחברי המועצות.

שמעון סולומון: לכן אני חושב שצריך ליצור חוק שיעמוד בפני בג"צ בכדי שלא נעשה צחוק מעצמנו.

יפעת קריב: גלעד, ברגע שנפתחת עונת המלפפונים היא נפתחת, לא?

שמעון סולומון: צריך להתרגל להתנהלות פה בוועדת הפנים.

מירי רגב: לקראת סוף הקדנציה אתה יכול להתרגל, זה רק מראה שאתה לא מגיע.

מירי רגב: זה רק מראה שהוא לא הגיע לדיונים בוועדה.

שמעון סולומון: אני לא בוועדה הזאת.

שמעון סולומון: תני לי לסיים.

שמעון סולומון: את נכנסת ומפריעה.

שמעון סולומון: בסופו של דבר, הנושא הזה הוא לא נושא למשחק.

שמעון סולומון: צריך לקחת בחשבון את כל המרכיבים ולתת הצעה שכולם יכולים לחיות איתה, כי בסופו של דבר אם נחוקק חוק שבג"צ יפסול, מי שייפגע – תאמינו לי, אנחנו חברי כנסת מדברים אבל מי שסובל זה אתם.

מירי רגב: שפי, ולאחר מכן חברת הכנסת קריב.

<שפי פז: אתמול צפיתי בחלק מהדיון במליאה.

<שפי פז: גיליתי להפתעתי שאנחנו כבר לא שקופים, אנחנו חביבי הפוליטיקאים וכמעט כל הנואמים ניכסו את דרום תל-אביב ודיברו בשמה וזה הפך להיות ממש מותג.

<שפי פז: אני יושבת פה היום בשביל להגיד לכם משהו.

<שפי פז: אף אחד מכם שלא ידבר בשמנו, אף אחד מכם לא ראוי לדבר בשמנו, אנחנו מסוגלים לדבר בשם עצמנו.

<שפי פז: עכשיו אני אגיד לכם כמה דברים.

<שפי פז: קודם כל לגבי החוק.

<שפי פז: החוק הזה הוא לא חוק מצוין.

<שפי פז: אני חושבת שכולם יודעים את זה.

<שפי פז: זה חוק שנעשה בלחץ ובחופזה, אבל מבחינתנו הוא הכרחי ולכן אנחנו נתמוך בו.

<שפי פז: הוא הכרחי למרות שהוא לא מספק, למרות שהוא לא עונה לנו על הרבה שאלות, אבל יש לו מסר אחד שמבחינתנו הוא חשוב והוא חיוני.

<שפי פז: המסר הזה הוא אמירה מאוד ברורה של המדינה, שהם לא מתכוונים להשלים עם ההשתקעות של המסתננים במדינת ישראל, דהיינו, בדרום תל-אביב או בדרומן של ערים אחרות.

<שפי פז: מבחינתנו, באר-שבע, אשדוד, פתח תקווה, ערד ואילת זה גם דרום תל-אביב.

<שפי פז: אני רוצה לדבר קצת אל השמאל ואל ארגוני הזכויות וכדומה.

<שפי פז: באמת אף אחד לא נתן לכם מנדט בשם דרום תל-אביב.

<שפי פז: אתם חייבים להבין שמבחינתנו אתם אחראים במידה רבה למצוקה שלנו.

<שפי פז: העתירות שלכם, האג'נדה שלכם, הקמפיינים שאתם מובילים, אחראים מאוד למצוקה שלנו.

<שפי פז: לקח לנו הרבה מאוד זמן לשנות את השיח הציבורי ולהפסיק להיחשב כגזענים וכמתלהמים.

<שפי פז: עכשיו אתם יצאתם לקמפיין חדש.

<שפי פז: אתם דוחפים רעיון שאומר: בואו ניתן למסתננים היתרי עבודה והם יתפזרו מרצונם החופשי ודרום תל-אביב תהיה מאושרת וכולכם תחיו בשלום.

<שפי פז: אז אני רוצה לצטט פה משהו, שהגיע הזמן לצטט אותו, מתוך העתירה שהגישו האדונים הנכבדים שם נגד נוהל חדרה גדרה בשנת 2009.

<שפי פז: זה לא היה מזמן, זה היה לפני 5 שנים.

<שפי פז: תרשו לי לצטט שני משפטים.

<שפי פז: נאמר בעתירה הזאת: "בהוצאתם של מבקשי המקלט ממרכז הארץ משרד הפנים מעבירם ממקומות שבהם ישנן אפשרויות תעסוקה רבות באופן יחסי אל אזורים מוכי אבטלה".

<שפי פז: עוד נאמר בעתירה: "הגליית מבקשי המקלט ממרכז הארץ פירושה מניעת נגישות אל שירותים חשובים המשרתים את מבקשי המקלט באופן ייחודי והממוקמים אך ורק במרכז הארץ.

<שפי פז: שירותים חיוניים נוספים להם נזקקים מבקשי המקלט נמצאים בתל-אביב באופן בלעדי".

<שפי פז: העתירה הזאת דרשה מהמדינה להחזיר את כל המסתננים לתל-אביב, דהיינו, לדרום תל אביב, כי הם לא יכולים למצוא עבודה ושירותים חיוניים בשום מקום אחר.

<שפי פז: עכשיו אני רוצה לשאול פה מה השתנה משנת 2009 עד שנת 2014?

<שפי פז: האם צמחה בפריפריה כלכלה משגשגת?

<שפי פז: האם השירותים החיוניים והמשרדים של כל ארגוני הסיוע עזבו את תל-אביב ועזבו לפריפריה?

<שפי פז: האם המועצות המקומיות שהביעו אז התנגדות ויצאו להפגנות כבר רוצות לקלוט אותם?

<שפי פז: האם רשאי הערים מקבלים אותם בברכה?

<שפי פז: מה זה הבלוף הזה?

<שפי פז: שוב אתם חוזרים על אותו סיפור.

<שפי פז: אתם מדברים על תושבי דרום תל-אביב, אתם דואגים לתושבי דרום תל-אביב ואתם מסובבים את הסכין בגב שלהם.

<שפי פז: זה כל מה שיש לי להגיד.

<שפי פז: אנחנו מאוד מקווים שאתם תיקחו בחשבון גם אותנו בדיונים.

<שפי פז: אנחנו יודעים שהחוק הזה לא יפתור לנו בעיה.

<שפי פז: אנחנו יודעים את זה.

<שפי פז: אנחנו יודעים שהוא חלק קטן מאוד ושעד שאנחנו נחכה שכולם יצאו מרצונם החופשי, כבר לא יישארו שכונות משום שבינתיים ה"גטואיזציה" שיוצרים המסתננים בשכונות, פלוס הטייקונים שלוטשים עין לנדל"ן, יגמרו אותנו.

<שפי פז: לכן אנחנו צריכים פתרון מהיר ואמיתי יותר.

<שפי פז: במקביל לחוק הזה, אנחנו מבקשים שייחקק פה איזה חוק שייקרא "חוק דרום תל-אביב" או כל שם אחר, שימצא פתרון.

<שפי פז: מבחינתנו יש פתרון.

<שפי פז: אנחנו היינו רוצים שיוקמו מרכזים אזרחיים נוספים - - -

מיכל רוזין: שיביאו את זה ביום שני, למה אחרי?

מיכל רוזין: אחרי הבחירות תחפשו אותם עוד פעם.

מירי רגב: תקעתם להם סכין בגב.

<שפי פז: כשאת תעלי למליאה חוק שאת, מטעם מר"צ, להקמת מרכזי שהייה אזרחיים לכל המסתננים שנמצאים כרגע בדרום לתל-אביב מחוץ לעיר, אני מבטיחה לך שאני אבוא לתמוך בך.

מיכל רוזין: אבל תדרשו מהם, הם הממשלה.

מיכל רוזין: תדרשו מהם להביא חוק ליום שני.

מיכל רוזין: תחפשו אותם עוד ארבע שנים.

מירי רגב: יפעת קריב, בבקשה.

יפעת קריב: שפי, אני רוצה להגיד לך שהמסר שלך הוא ברור והוא נשמע.

יפעת קריב: אנחנו צריכים לזכור שיש גם תושבים בדרום הארץ שצריך להתייחס אליהם וכל עוד לא ברור מה קורה איתם בזמן שהם נמצאים במתקן הפתוח ב"חולות", זאת סוגיה שאנחנו פשוט זורקים אותם מאזור אחד במדינת ישראל לאזור אחר במדינת ישראל.

יפעת קריב: יש לנו אזרחים שאכפת לנו מהם בכל המדינה.

יפעת קריב: אני רוצה לומר שהבעיה שלנו היא לא בעיה עם החוק, כמו עם חקיקת הבזק ועם התהליך המהיר שאנחנו עושים פה.

יפעת קריב: עוד פעם טלאי על טלאי.

יפעת קריב: הלוא בית המשפט העליון ביטל כבר תיקוני חקיקה קודמים שנקבעו.

יפעת קריב: אנחנו עושים פה בעצם דבר שרק ילך ויבוטל ולא יעמוד בסופו של דבר בבית המשפט העליון.

יפעת קריב: אני חושבת שאנחנו עושים פה טעות והטעות הזאת מסוכנת בסופו של יום למדינת ישראל.

יפעת קריב: אנחנו צריכים למצוא פתרון לתושבי תל-אביב ולתושבי דרום תל-אביב.

יפעת קריב: אנחנו צריכים למצוא פתרון בכלל לתושבי מדינת ישראל, אבל גם לבני אדם, פעם אחת פליטים, פעם אחת מבקשי עבודה ופעם אחת מסתננים.

יפעת קריב: אני רוצה לסיים ולומר.

יפעת קריב: אנחנו נגיש הסתייגויות לחוק בצורה מסודרת.

מירי רגב: לא היית בתחילת הדיון.

יפעת קריב: הייתי ושמעתי מה שתומר אמר.

יפעת קריב: משפט אחרון, אני רוצה להחמיא לך.

יפעת קריב: אמן וכל הממשלה היתה כמוך נאמנה לנושאים ומעבירים נושאים כמו תקציב המדינה והיינו באמת משנים דברים בסדר היום.

מירי רגב: כמו מע"מ אפס, את אומרת.

מירי רגב: תודה רבה לך.

מירי רגב: עמנואל בבקשה, ואחריו חברת הכנסת תמר זנדברג.

מירי רגב: עמנואל הוא גם תושב שכונה בדרום תל-אביב.

<עמנואל דודאי: אני תושב שכונת התקווה.

<עמנואל דודאי: אני מרשה לעצמי מרשה לעצמי להיות כתב השטח של הוועדה הזאת, כי כל ימיי כעיתונאי הייתי כתב שטח.

<עמנואל דודאי: היתה לך טעות פרוידיאנית ובטעות הפרוידיאנית את ציינת והזכרת את דרום לבנון.

<עמנואל דודאי: את מכירה את דרום לבנון.

<עמנואל דודאי: גם אני מכיר את דרום לבנון ואני גם מכיר את ביירות, הייתי שם שנתיים.

<עמנואל דודאי: יש דבר מאפיין לדרום לבנון ולביירות, אין שם ציפורים.

<עמנואל דודאי: למה אין ציפורים בלבנון?

<עמנואל דודאי: או שהן בורחות בגלל הרעש של התותחים או שאוכלים אותן.

<עמנואל דודאי: אז אני אעשה פראפרזה אמיתית – אין ילדים בשכונת התקווה.

<עמנואל דודאי: אין ילדים ישראלים בשכונת התקווה.

<עמנואל דודאי: יש מאות ואלפי ילדים של פליטים, מהגרים, לא אכפת לי.

<עמנואל דודאי: יש לי שני נכדים, אני אוהב אותם אהבת נפש.

<עמנואל דודאי: הם הפסיקו לבוא אלי בשבתות כי יש מקום ששמו גן התקווה: גן יפה, מטופח, נתרם על-ידי יהדות ניו-יורק.

<עמנואל דודאי: יש גם גבעת עופרה חזה.

<עמנואל דודאי: בשבת היו על המדשאות 2 משחקי כדורגל של פליטים זרים.

<עמנואל דודאי: לא נתנו לילדים שבאו מיד אליהו ומנווה צה"ל לשחק והם גירשו אותם.

<עמנואל דודאי: היו שתי חתונות אריתראיות עם תזמורת בשבת.

<עמנואל דודאי: יש שם אוכלוסייה שומרת מצוות ולא רוצה את זה.

<עמנואל דודאי: אני פליט בשכונה שלי.

<עמנואל דודאי: אני גר שם 8 שנים.

<עמנואל דודאי: חבל שהנציגה האוסטרית שמדברת אנגלית הלכה.

<עמנואל דודאי: אה, היא פה?

<עמנואל דודאי: יופי.

<עמנואל דודאי: את מקשיבה לי?

<וולפורגה אנגלברכט: אני מקשיבה.

<עמנואל דודאי: אני מוכן לתרגם את דבריי לאנגלית בגלל שאת לא מכירה את תל-אביב ואת לא מכירה את ישראל.

<עמנואל דודאי: הסיפור הוא שאנחנו פוחדים.

<עמנואל דודאי: אני בוגר צה"ל.

<עמנואל דודאי: אני פוחד ללכת בלילות ברחובות של שכונות התקווה.

<עמנואל דודאי: לא רק כי הם מתכוונים להרביץ לי אלא כי הם נטפלים: יש לך סיגריה?

<עמנואל דודאי: יש לך מצית?

<עמנואל דודאי: יש לך 10 שקלים?

<עמנואל דודאי: יש לך שני שקלים?

<עמנואל דודאי: גונבים פלאפונים, לוקחים מזקנה פלאפון.

<עמנואל דודאי: אין, אי-אפשר לחיות שם.

<עמנואל דודאי: זה לא שייך לשאלה האם הם כן פליטים או לא פליטים, אנחנו לא יכולים לחיות שם.

<עמנואל דודאי: אני מזמין את הגברת רוזין.

<עמנואל דודאי: בואי תהיי אורחת שלי פעם בשכונת התקווה.

<עמנואל דודאי: אל תדאגי, בהכירי את המבנה של שכונת התקווה, לצערי אף אחד לא יזהה אותך.

<עמנואל דודאי: אם מירי רגב תבוא, ידעו מי היא.

<עמנואל דודאי: בואי.

<עמנואל דודאי: ניסע יחד באוטובוס, קו 14, 204.

<עמנואל דודאי: תיראי מה קורה שם, תיראי שאין מקום.

<עמנואל דודאי: הם לא מבינים מה זה לתת לזקן לשבת.

<עמנואל דודאי: אני זקן, מה לעשות?

<עמנואל דודאי: אני בן 76.

<עמנואל דודאי: לא רואים עלי כי אני לוקח את הכדורים שלי בזמן.

<עמנואל דודאי: אי-אפשר לחיות שם.

<עמנואל דודאי: אי-אפשר לחיות.

<עמנואל דודאי: זה לא מספיק שבא מישהו ואומר: אני שנתיים פה.

<עמנואל דודאי: יכול להיות שהוא דיבר עם שלמה מסלאווי, אבל שלמה מסלאווי בן אדם מנומס, אני לא.

<עמנואל דודאי: אני רוצה את הפינה שלי, את השקט שלי, את הבית שלי.

<עמנואל דודאי: אני רוצה את הנכדים שלי מתחת לבית ושלא יפחדו.

מירי רגב: נגעת לליבי.

מירי רגב: אתה מדבר אמת.

מירי רגב: אתה ושפי דיברתם אמת ואתם מייצגים את התחושות הקשות של התושבים.

מירי רגב: אני מודה לכם על זה שאתם מגיעים.

מירי רגב: עוזבים את הבית ואת העבודה ומגיעים עד ירושלים כי אכפת לכם, כי חשוב לכם.

<עמנואל דודאי: בגללך הפסדתי היום הדרכה במוזיאון הילדים בחולון.

מירי רגב: אנחנו עוברים לחברת הכנסת תמר זנדברג ולאחר מכן רותי יעקובי.

תמר זנדברג: תודה גברתי היושבת ראש.

תמר זנדברג: אני רוצה לומר משהו אחד על החוק ומשהו אחד לאדון.

<עמנואל דודאי: לעמנואל, אני לא אדון.

<שפי פז: הוא לא אדון כי הוא בהתקווה.

תמר זנדברג: אני דיברתי אליו, קראתי לו אדוני.

תמר זנדברג: תראו, חברות וחברים.

תמר זנדברג: החוק הזה בא בפעם השלישית.

תמר זנדברג: אני חושבת שזה די סמלי שכל תזזית הבחירות שנכנסנו אליה הלילה, ממש דקות ושעות ספורות אחרי שקיימנו את הדיון הזה אתמול במליאה בפעם השלישית, הוא לא מקרי והוא סמלי.

תמר זנדברג: למה?

תמר זנדברג: כי יש כאן מעשה מאוד מאוד כבד משקל, והוא שהכנסת מבקשת בפעם השלישית לחוקק חוק שבאופן מאוד נדיר באופן חסר תקדים, נפסל כבר פעמיים.

תמר זנדברג: בדיונים הבאים בטח נצטט את האמירות של בית המשפט לגבי חתימה שלוש פעמים ביום ועל משך החודשים וכדומה.

תמר זנדברג: זה הפרטים של החוקים הקודמים, אבל המהות שאתם מבקשים להביא אותה בפעם השלישית, צריך לקרוא לה בשמה: המהות היא כליאת חפים מפשע ללא משפט.

תמר זנדברג: עכשיו אנחנו צריכים לשאול את עצמנו האם זה דבר שנעשה בדמוקרטיה או זה דבר שלא נעשה בדמוקרטיה.

תמר זנדברג: הכנסת יכולה בשם עיקרון הריבונות של שלטון הרוב, שגם הוא עכשיו מתפורר, אבל להביא את זה עוד פעם ועוד פעם ועוד פעם?

תמר זנדברג: אתם יודעים מה?

תמר זנדברג: יש לי איזו תחושה ואני לא אדם קונספירטיבי בדרך-כלל - - -

גלעד ארדן: תסבירי לי איך הסתננות בלתי חוקית זה חף מפשע?

תמר זנדברג: למה?

תמר זנדברג: כי יש חוק לזה.

תמר זנדברג: גם אתם בכל שלושת החוקים התפתלתם איך לא לקרוא לזה כלא.

תמר זנדברג: אם זה היה פשע, אז הייתם מעמידים למשפט ושמים בכלא כמו כל פושע, לפי ספר החוקים שעבר על כל חוק בחוקי מדינת ישראל.

תמר זנדברג: אבל זה חוק מיוחד.

תמר זנדברג: זה חוק שמבטל את מערכת המשפט, עוקף אותה.

תמר זנדברג: הוא אומר שלום לכלא, רק שלכלא אנחנו נקרא מתקן פתוח ונעשה ישראבלוף, כמו שאמר בית המשפט ולא נקרא לזה כלא.

תמר זנדברג: זה דבר שברור וידוע.

תמר זנדברג: אני לא אדם קונספירטיבי בדרך-כלל אבל יש לי איזו מחשבה שאתם מנסים לקצץ את הענפים הדקים של החוק הזה ולקצץ פה כמה חודשים ופה את החתימה ודברים האלה – כמו שעושים את הצורות האלה מהפיקוסים, להכניס אותם לתוך צורות, ולהכניס באופן מלאכותי את החוק הזה, אבל בסתר לבכם אתם רוצים שבית משפט יפסול אותו בפעם השלישית.

תמר זנדברג: כי תתחילו את הקמפיין שלכם שכבר התחיל ותמשיכו כנגד בית המשפט.

תמר זנדברג: הלכתם נגד הארגונים, הצלחתם, גייסתם.

תמר זנדברג: חוקקתם חוקי מימון, חוקקתם חוקי חופש הביטוי ועכשיו התחנה הבאה ברכבת הזאת זה בית המשפט, שהוא כבר סניף מר"צ והוא שומר זכויות אדם, שזה כבר הפך להיות, חס וחלילה, דבר שמאלני וזאת התחנה הבאה.

תמר זנדברג: לעניין המציאות שקיימת בדרום תל-אביב וגם במקומות אחרים.

מירי רגב: עברת את הזמן אבל אני נותנת לך זמן.

הפנים גלעד  ארדן: מכיוון שלא אמרת דברי טעם אז צריך לתת - - -

מירי רגב: תמיד לחברות ועדה יש פרוטקציה, מיכל.

הפנים גלעד  ארדן: אנחנו בעד זכויות אדם אבל גם ליהודים מגיע זכויות אדם.

הפנים גלעד  ארדן: מידי פעם שמר"צ תעסוק בזכויות האדם של היהודים.

מיכל רוזין: זאת נחשבת הסתה מה שאתה אומר, ממש.

מיכל רוזין: הרעלה והסתה.

תמר זנדברג: זה שמר"צ הפכה להיות האובססיה שלכם – אתה יודע, זכויות אדם קודם כל מתחילות מהמיעוט.

תמר זנדברג: להיות הרוב הדורסני והכוחני ולדבר על הגנה על זכויות האדם של הקוזק הנגזל, זה חותר תחת הרעיון הבסיסי של זכויות אדם.

תמר זנדברג: זה שמר"צ הפכה להיות האובססיה שלכם, זה שזה היה מודחק, השד ששב ורודף אתכם: הקטנים, החלשים, שלא בממשלה, שלא בשלטון.

תמר זנדברג: זה מראה משהו על הפחדים הפנימיים הפסיכולוגיים שלכם.

מירי רגב: את לא רואה שאנחנו רואים מפחד?

מירי רגב: עומדים פה כולנו ורועדים מפחד ממר"צ.

תמר זנדברג: אני לא יודעת למה זאת האובססיה שלכם כל הזמן.

תמר זנדברג: אם אין לכם ולא אכפת לכם, תנו לי לומר את דבריי ותמשיכו בשלכם.

מירי רגב: תמי, נא סיימי את דברייך, בבקשה.

תמר זנדברג: לגבי דרום תל-אביב.

תמר זנדברג: בדרום תל-אביב מדובר על הזנחה של שנים.

תמר זנדברג: אנחנו כולנו יודעים ואני לא מחדשת לכם שום דבר.

תמר זנדברג: אין שום ספק שמבקשי המקלט, הפליטים, מהגרי העבודה, המסתננים, כל האוכלוסייה הזרה שהגיעה לאזור התלבשה עליה והוסיפה דיכוי כפול.

תמר זנדברג: הוסיפה חטא על פשע לאוכלוסייה מוחלשת, למקום שהוא מוחלש.

תמר זנדברג: זה לא סתם, זה לא מקרי.

תמר זנדברג: זה קרה כי הדברים האלה מכוונים וזורמים לשם.

<קריאה: אבל למה את מדברת אלינו בפטרונות?

<שפי פז: ביקשנו שתפסיקו עם הפטרונות הזאת כבר.

<שפי פז: אנחנו יודעים, אנחנו חשים.

מירי רגב: תמי, תמשיכי.

מירי רגב: הרי היית חברת מועצה בתל-אביב, עשית הרבה למען דרום תל-אביב.

מירי רגב: עשיתם דברים נהדרים לדרום תל-אביב, אין דברים כאלה.

מירי רגב: לכן התקדמת ובאת לכנסת.

תמר זנדברג: מירי, יש לי איזה חדשות בשבילך.

תמר זנדברג: בגין, ראש הממשלה, שנדמה לי שהוא היה מטעם המפלגה שלכם, אם אני זוכרת משיעורי המורשת והמולדת, התחיל את פרויקט שיקום השכונות.

תמר זנדברג: תזכירי לי מי קיצץ אותו, בבקשה?

מירי רגב: מה זה קשור?

מירי רגב: את רוצה לדעת מה אנחנו עושים בשיקום שכונות עכשיו?

מירי רגב: אני לא אספר לך, הרבה מאוד דברים.

דב חנין: התשובה נורא קצרה, כלום.

דב חנין: אין פרויקט שכונות, אין שיקום שכונות בדרום תל-אביב.

מירי רגב: לא נסיט את הדיון, לא יעזור לכם כלום.

<שפי פז: אנחנו לא רוצים שיקום שכונות עכשיו.

<שפי פז: אגב, יש היום שיקום שכונות.

<שפי פז: את יודעת מה יש?

<שפי פז: כל הזמן חופרים את הכבישים בגלל הביובים שמתפוצצים כל הזמן.

<שפי פז: זה שיקום השכונות שיש היום.

תמר זנדברג: את יודעת שהחוק הזה לא יוציא את המסתננים מהשכונה, אמרת את זה.

תמר זנדברג: שיקום השכונות זה אתם קיצצתם, גברתי היושבת ראש.

תמר זנדברג: את תחנות המשטרה השכונתיות, אם מדברים על ביטחון אישי והעברתם למטה אחד ארצי שלא נותן מענה לביטחון אישי בשכונות, אתם עשיתם.

תמר זנדברג: את הדיור הציבורי אתם הפסקתם לבנות.

מירי רגב: חברים, תודה רבה.

מירי רגב: תמי, הבנתי את דברייך.

תמר זנדברג: אני מבינה שהתקציב הזה כבר לא יבוא, אבל אם הייתם רוצים באמת להביא את הדברים האלה בתקציב, לא בתקציב החברתי של לפיד אלא בתקציב האמיתי של מדינת ישראל, הייתם דואגים שזה יקרה ולא הייתם רצים באמוק לחוקק את החוק הזה.

תמר זנדברג: זה לא יהיה.

מירי רגב: רותי יעקובי, בבקשה ולאחר מכן אמנון בן-עמי, מנהל רשות האוכלוסין.

דב חנין: רגע, רגע.

מירי רגב: אתה גם רשום.

דב חנין: גברתי, אמת לסירוגין.

מירי רגב: אמרתי לסירוגין אבל הוא ממשלה.

מירי רגב: אתה הדובר הבא.

דב חנין: אז למה הוא לפני?

מירי רגב: כי ככה.

מירי רגב: אני רוצה שהוא ייתן מענה לגבי כמה תשובות.

דב חנין: אני רוצה שהוא ייתן מענה לי, יש לי שאלה אליו.

דב חנין: אם לסירוגין, אז לסירוגין.

מירי רגב: לסירוגין.

דב חנין: עד שזה מגיע לדב חנין?

דב חנין: זה לא בסדר.

מירי רגב: דב, אתה לא יכול להתלונן שבוועדה הזאת אתה לא מדבר.

דב חנין: אני בהחלט מתלונן.

<רותי יעקובי: אני רוצה לבקש תוספת קטנה לחוק.

<רותי יעקובי: אנחנו בדרום תל-אביב מאוד מוטרדים מה יקרה אחרי 20 חודשים או כמה שיוחלט.

<רותי יעקובי: מה יקרה כשהבוגרים של חולות יחליטו להישאר בארץ ויחזרו לשכונות שלנו?

<רותי יעקובי: לכן אנחנו מבקשים להוסיף הסתייגות בתוך החוק, שאותם אנשים ייאסר עליהם לגור ולעבוד בתל-אביב או באילת או בכל המקומות האלה שמוכים.

יפעת קריב: דימונה, נתיבות, שדרות, ירוחם, זה בסדר?

יפעת קריב: לא, אני רק רוצה לבדוק אם אלה בסדר.

<שפי פז: לא כפר שמריהו, קיסריה, הרצליה פיתוח.

מירי רגב: והוד השרון.

<שפי פז: המועצה המקומית תקצה מקום, שתקבלו אותם יפה.

<רותי יעקובי: אני טוענת שהדבר הזה איננו מסובך מבחינת האכיפה מכיוון שהמעסיקים הגדולים של המסתננים הן העיריות, הקבלנים והמלונות והם ייאלצו לציית לחוק.

<רותי יעקובי: גם המעסיקים הפרטיים יחשבו פעמיים האם להעסיק את אותו מסתנן שאסור לו.

<רותי יעקובי: גם משכירי הדירות יהססו להשכיר את הדירות בדרום תל-אביב אם זה יהיה כתוב בתוך החוק.

<רותי יעקובי: זאת התוספת הקטנה שאני מבקשת להוסיף.

מירי רגב: אמנון ואחריו דב חנין.

דב חנין: אפשר שהוא ידבר אחרי כי יש לי שאלה מאוד חשובה אליו.

מירי רגב: בבקשה.

מירי רגב: 3 דקות לדב חנין ולאחר מכן אמנון.

דב חנין: תודה רבה גברתי יושבת הראש.

דב חנין: גבירותיי ורבותיי, זה נושא מאוד רציני וצריך לעשות בו דיון רציני.

דב חנין: אני רוצה לצטט פה משפט של מישהו שדיבר על משבר מאוד קשה בדרום תל-אביב שהפך להיות אזור אסון.

דב חנין: את הדברים האלה אמר חבר הכנסת דב חנין בכנסת בשנת 2008.

דב חנין: אני חייב להגיד לכם, הרבה לפני שפגשתי את שפי בפעם הראשונה.

דב חנין: אני באמת לומד ממנה בכל יום דברים נוספים ואני מודה לה על כך.

דב חנין: אני דיברתי על המשבר הזה בסיבוב הראשון של חוק ההסתננות.

דב חנין: חברות וחברים, יעיד היועץ המשפטי של הוועדה, זה לא סיבוב שלישי, זה סיבוב רביעי.

דב חנין: בסיבוב הראשון הממשלה הביאה הצעת חוק שעל פיה אפשר היה לכלוא את המסתננים עד 20 שנה ואפשר היה לכלוא גם ישראלים שעוזרים להם עד 20 שנה.

דב חנין: זאת היתה הצעת החוק הראשונה.

דב חנין: לצערי הגדול, אני הייתי חבר הכנסת היחיד שהצביע נגדה פעמיים בכנסת.

דב חנין: פעם אחת ב-2008 וב-2009 כשהיא הובאה לדין רציפות.

דב חנין: לשמחתי הרבה, הממשלה אז התעשתה, ממשלה שלך, אדוני השר, התעשתה וויתרה על החוק הזה.

דב חנין: אני מעריך את זה.

דב חנין: אבל במקום ללכת בכיוון אחר ולהתחיל לייצר פתרונות, ממשיכים לעשות סיבוב אחרי סיבוב.

דב חנין: זה הסיבוב הרביעי כבר, עם שני חוקים שנפסלו על-ידי בג"צ בדרך.

דב חנין: אני אומר לכם בכאב גדול.

דב חנין: אני לא מדבר בשמכם, אני אומר לכם כחבר כנסת, שהסיבובים האלה הם על הראש שלכם.

דב חנין: זה מה שקורה.

דב חנין: מה צריך לעשות?

דב חנין: אני אגיד מאוד בקיצור.

מירי רגב: רצית לשאול את אמנון כי פעם הבאה אני לא אאמין לך.

דב חנין: לא, אני אשאל את אמנון, אני מבטיח.

דב חנין: צריך פתרונות.

דב חנין: הפתרונות שצריך הם מאוד פשוטים.

דב חנין: קודם כל, חייבים לשפר את דרום תל-אביב ממחר בבוקר.

דב חנין: זה אומר תשתיות, תקציבים, חינוך, קהילה, בריאות, ניקיון, רווחה, תאורה, סילוק מפגעים, טיפול במוקדי פשיעה בזנות.

דב חנין: תבואו לדרום תל-אביב.

דב חנין: אני מוכן שתסתובבו איתי או תסתובבו עם שפי או תסתובבו עם מי שאתם רוצים ותראו אזור בלתי אפשרי ובזה צריך לטפל מחר בבוקר.

דב חנין: דבר שני שצריך לעשות.

דב חנין: צריך לפנות.

דב חנין: צריך לפנות את הריכוז הבלתי אפשרי.

דב חנין: אמרה פה גם נציגת האו"ם: תביאו 30,000 איש לפרבר של וינה, גם שם יהיה אסון.

דב חנין: זה מה שמדינת ישראל עשתה.

דב חנין: היא הביאה אותם באוטובוסים, פתחה את הדלת, אמרה תרדו ובזה נגמר הטיפול.

דב חנין: קטסטרופה, קטסטרופה.

דב חנין: אז צריך לפנות.

דב חנין: אני אגיד לכם ותקשיבו היטב.

דב חנין: גם אם הם יאשרו את מה שהם רוצים ויהיה מתקן "חולות" וישבו שם 2,000 איש, 20 שנה ולא 20 חודשים, עדיין יש לכם 40,000 איש ברחובות.

דב חנין: זה לא פתרון לכלום.

מירי רגב: עכשיו השאלה לאמנון.

דב חנין: אני מסיים ואומר: אפשר לפנות ולתת פתרונות תעסוקה במקומות אחרים ואתם צודקים.

דב חנין: אי-אפשר לזרוק אותם לרחובות.

דב חנין: יש צורך בפתרונות רווחה, תעסוקה, בריאות, עבודה בחקלאות, עבודה בבנייה.

דב חנין: כל זה אפשרי ואפשר לעשות את זה מחר בבוקר במקום שקבלני יבוא העובדים הזרים ימשיכו לגזור קופונים.

דב חנין: עכשיו לאמנון בן-עמי.

דב חנין: אני מצטט את תשובת חופש המידע מחודש אוקטובר 2014.

דב חנין: אם אני מצטט לא נכון, תקן אותי בבקשה, אבל אלה הנתונים שיש בפניי.

דב חנין: לפי התשובה שאני מצטט, אתם קיבלתם ב-2013 כמעט 2,600 בקשות והתקבלו החלטות ב-500 בקשות.

דב חנין: אני אומר את הדברים מכיוון שפה היה חבר הכנסת סולומון שהביע כלפיכם ביקורת.

מירי רגב: גמרת לנאום.

מירי רגב: שאלת שאלה, תודה רבה.

יפעת קריב: תציג מספרים - - -

מירי רגב: אמנון, אל תתייחס עכשיו לחברי כנסת רק לשאלה שלי.

מירי רגב: נאמרו כאן דברים מאוד קשים.

מירי רגב: זה לא פעם ראשונה שחברי כנסת מנסים להטעות את הציבור, באמירה מאוד פשוטה שמשרד הפנים לא מבצע את תפקידו - - -

מיכל רוזין: אתם עסוקים בעיקר בלפגוע במעמדם של חברי כנסת בכנסת.

מירי רגב: הערה ראשונה לחברת הכנסת רוזין.

מירי רגב: עכשיו שמעת אותה?

מיכל רוזין: שמעתי מצוין.

מירי רגב: מטילים ספק באמינות דבריך, באמינות דברי השר הקודם גדעון סער, באמירות שלכם המאוד ברורות לוועדה, שכל מי שמבקש בקשת מקלט, בקשתו נבדקת ואתם באמת מנסים למצוא פליטים.

מירי רגב: זה הזמן שלך לענות בצורה שקטה ושאנשים לא יפריעו לו לדבר.

<אמנון בן עמי: אני רוצה לדבר על עבודת היחידה שבודקת את מעמד הפליטות.

<אמנון בן עמי: אנחנו בודקים כל חודש כ-250 בקשות.

<אמנון בן עמי: יש לנו היום מלאי של 3,500 בקשות.

<אמנון בן עמי: חבר הכנסת דב חנין, אין ניגוד בין מה שציטטת לבין מה שאני אומר מכיוון שתהליך הבדיקה הוא תהליך ארוך.

דב חנין: אני רק אומר שאלה המספרים שקיבלתי.

מירי רגב: תן לו לענות לך.

מירי רגב: אתה צעקת לתושבים, אל תפריעו לי זה זמני.

מירי רגב: אמנון, אל תנהל איתו שיחה, תענה.

דב חנין: הוא אומר שאני מדייק, שלא תהיה אי בהירות בעניין.

<אמנון בן עמי: יש לי את הנתונים של 2013 ואת הנתונים של 2014.

<אמנון בן עמי: אנחנו בודקים 250 בקשות בחודש.

<אמנון בן עמי: המקום היחיד שתגברתי כוח אדם ברשות האוכלוסין וההגירה ב-2013 היה ביחידה לבדיקת מעמד פליטות.

<אמנון בן עמי: הכפלנו את כוח האדם מ-30 ל-60.

<אמנון בן עמי: אלה חבר'ה שבודקים ברמה הגבוהה ביותר בשירות הציבורי בארץ.

<אמנון בן עמי: כל בדיקה אורכת חודשים ארוכים.

<אמנון בן עמי: אם יחליטו מהר, תתקפו אותנו שזה שרירותי ולא בודקים.

<אמנון בן עמי: כשזה לוקח הרבה זמן אתם שואלים למה זה לוקח הרבה זמן?

<אמנון בן עמי: בסוף, בקצה התהליך, זה הולך לוועדה עם עורך דין חיצוני, עם נציגות של משרד המשפטים ושל משרד החוץ.

<אמנון בן עמי: אז אתם שואלים: מה בסוף כל-כך מעט פליטים?

<אמנון בן עמי: זה בדיוק מה שמראה הבדיקה.

שמעון סולומון: מתי התחילו הבדיקות?

<אמנון בן עמי: הבדיקות נעשות כבר כמה שנים.

<אמנון בן עמי: אתה מצטט כל הזמן דברים שבינם למציאות אין כלום.

מירי רגב: הם לא נכונים, תגיד שהם שקריים.

שמעון סולומון: אני שואל אותך שאלה פשוטה, מתי זה התחיל?

שמעון סולומון: ממתי?

<אמנון בן עמי: אני עונה לך בצורה עוד יותר פשוטה.

<אמנון בן עמי: כבר כמה שנים בודקים.

שמעון סולומון: אני רוצה לדעת.

מירי רגב: הוא אומר לך, תקשיב.

שמעון סולומון: אני שואל בשביל לדעת, אני לא שואל בשביל להתריס.

<אמנון בן עמי: אני מזמין אותך לבוא ולראות את תהליך הבדיקה.

שמעון סולומון: סליחה, גברתי היושבת ראש.

שמעון סולומון: אני שואל בשביל לדעת וחברי כנסת מותר להם לשאול.

<אמנון בן עמי: זה היה גם בקדנציה הקודמת של גדעון סער כשר הפנים, הועלתה הטענה שאנחנו לא נותנים להם להגיש.

<אמנון בן עמי: פתחנו שוב, קראנו להם שוב להגיש.

<אמנון בן עמי: לראייה, בערך מוגשות 40 בקשות חדשות כל חודש.

<אמנון בן עמי: אז אם כולם בטוחים שהם פליטים למה רק 40 מגישים?

<אמנון בן עמי: כי הם יודעים שהבדיקה תעלה שהם לא פליטים.

<אמנון בן עמי: למה מי שהתשובה שהוא מקבל שהוא לא פליט לא מגיש בג"צ?

<אמנון בן עמי: כמו שמגישים על כל דבר בפעילות שלנו, על תוצאות הבדיקה?

<אמנון בן עמי: אם אנחנו עושים שרירותי, אם הבדיקה לא מספיק מעמיקה, אם הוועדה היא שרירותית, היא מטעם הממשלה, למה לא מגישים על זה בג"צים?

<אמנון בן עמי: הרי על כל דבר במדינה מגישים בג"צים?

<אמנון בן עמי: לכן אני אומר ואני מזמין אתכם לבוא ולראות את היחידה לבדיקה.

<אמנון בן עמי: תבואו ותראיינו את המראיינים שלנו.

<אמנון בן עמי: תיראו איזה כוח אדם.

נחמן שי: אפשר לראות את התהליך של הריאיון?

<אמנון בן עמי: תבואו ותראו.

<אמנון בן עמי: אין לנו מה להסתיר, יש לנו במה להתגאות.

יפעת קריב: אפשר שהם יציגו לנו את זה - - -

מירי רגב: אפשר שבמקום שתתקפי ותגידי דברים שקריים, את וחברי הכנסת ממפלגתך, תשמעו את הדברים כמו שצריך.

מירי רגב: בושה וחרפה למפלגה שלכם.

מירי רגב: חברי כנסת שמשקרים פה.

יפעת קריב: קודם כל שיציג את הנתונים.

מירי רגב: לא, תלכי לביקור.

מירי רגב: תצאי מהבית שלך ותלכי לבקר.

<אמנון בן עמי: חבר הכנסת דב חנין מצטט חופש מידע.

<אמנון בן עמי: אנחנו נותנים את המידע וחופש מידע.

<אמנון בן עמי: כל פנייה של חבר כנסת אנחנו נותנים את הנתונים.

<אמנון בן עמי: אנחנו לא מסתירים.

יפעת קריב: נכנסנו להליך בזק של החוק, אנחנו רוצים שזה יוצג.

<אמנון בן עמי: תבואו לראות.

מירי רגב: אמנון תודה.

מירי רגב: זאת לא פעם ראשונה שאתה מציג את הנתונים האלה.

מירי רגב: על כל בדיקה הם מדברים אבל הם רוצים להטעות את הציבור, מה לעשות?

יפעת קריב: מדובר בבני אדם.

מירי רגב: מה זה קשור לבני אדם?

מירי רגב: מדובר בחברי כנסת שמטעים את הציבור.

יפעת קריב: אה, אנחנו מטעים את הציבור?

מירי רגב: אמנון, תודה רבה לך על התשובות הברורות.

שמעון סולומון: בסך הכול שואלים שאלות בשביל לדעת.

שמעון סולומון: איך יכול להיות שאת מוטה ואת לא נותנת הזדמנות.

שמעון סולומון: כל מי שמדבר אחרת את לקרב?

שמעון סולומון: מה קרה?

שמעון סולומון: זאת דיקטטורה פה?

דב חנין: - - -

מירי רגב: קריאה ראשונה לדב חנין, תודה.

נחמן שי: הם שקרנים, היא אומרת.

מירי רגב: קריאה ראשונה גם לנחמן שי.

מירי רגב: קריאה שנייה למיכל רוזין, תודה.

מירי רגב: אני מודה לך אמנון.

מירי רגב: היה לי חשוב שתשיב את התשובה הזאת כי אנחנו משודרים.

מירי רגב: שהציבור לא יחשוב לרגע שמה שאומרים פה חברי כנסת זה הדבר הנכון.

מיכל רוזין: הוא לא ענה לשאלה שלי ואם את רוצה לדייק תענה לשאלה שלי - - -

שמעון סולומון: מירי, את כל הזמן עסוקה בלהסית, זה לא יתכן.

מיכל רוזין: אותם אנשים שמגיעים לאירופה מוכרים 70% עד 80% ופה אריתראים לא מוכרים, נקודה.

מיכל רוזין: אני אשאל שאלת הבהרה.

מירי רגב: אל תענה.

<אמנון בן עמי: חברת הכנסת רוזין, אלה הם מסתנני עבודה ולא פליטים.

מיכל רוזין: אתה לא מוכיח את זה.

<אמנון בן עמי: שום בדיקה לא מקובלת עליכם.

<אמנון בן עמי: תציעו מנגנון בדיקה אחר.

<אמנון בן עמי: אתם רוצים שאנחנו נודיע שהם כולם פליטים.

<אמנון בן עמי: מצטער, זאת לא הבדיקה.

מיכל רוזין: איילת שקד החליטה שבאריתראה - - -

<אמנון בן עמי: אני לא אענה על איילת שקד.

<אמנון בן עמי: אני אומר שאנחנו עושים בדיקה מעמיקה מאוד.

תמר זנדברג: איזו בדיקה אתה עשית באריתראה?

<אמנון בן עמי: בוודאי.

<אמנון בן עמי: בודקים מכל הזוויות האפשרויות.

תמר זנדברג: אז זאת החלטה פוליטית וזה בסדר גמור.

<אמנון בן עמי: החלטה פוליטית?

<אמנון בן עמי: מה זה החלטה פוליטית?

נחמן שי: אתה ממלא החלטות של דרג פוליטי.

<אמנון בן עמי: אפילו אני לא מתערב בבדיקה.

מירי רגב: קריאה שנייה לנחמן שי.

נחמן שי: מה נחמן שי?

נחמן שי: עוד לא התחלתי לצעוק בכלל.

תמר זנדברג: זאת החלטה פוליטית שהתקבלה.

מירי רגב: תמי, אני לא רוצה להוציא אותך, תודה.

מירי רגב: מה שנאמר פה לא מוצא בעיניי חלק מהשמאל, אין מה לעשות, אבל הם לא פליטים.

מירי רגב: רוצים בכוח לעשות אותם פליטים אבל הם לא פליטים.

מירי רגב: לכן חשוב שהציבור, שרואה את השידור הזה, יידע את האמת.

מירי רגב: מה לעשות, כל אלה שמגישים את בקשות המפלט, רובם לא פליטים.

מירי רגב: למה הם לא מגישים?

מירי רגב: כי הם יודעים שהם לא פליטים, שהם באו לכאן כדי לחפש עבודה.

מירי רגב: תודה רבה לך אמנון, שהעברת שוב, בפעם נוספת, את האמירה הזאת שלך שאתה אומר בכל ועדה.

מירי רגב: אבל מה זה משנה מה אתה אומר?

מירי רגב: מה שחשוב זה השקרים של האחרים.

שמעון סולומון: את שוב מסיתה.

שמעון סולומון: מנהלים דיון ענייני.

שמעון סולומון: אני מבקש לקיים כאן דיון ענייני לטובת העניין.

שמעון סולומון: אני שאלתי אותך לא בשביל לתקוף אותך, רציתי לדעת ממתי.

דב חנין: מה זה הדבר הזה?

דב חנין: מה זה הדבר הזה?

נחמן שי: היחידה פועלת 4 שנים?

מירי רגב: אמנון, אל תענה להם, זה לא מעניין אותם.

<אמנון בן עמי: היחידה פועלת ארבע שנים.

שמעון סולומון: למה לא לענות?

מירי רגב: אמנון, אל תענה להם.

מירי רגב: זה לא מעניין אותם.

מירי רגב: אם זה היה מעניין אותם, הם היו באים אליך.

שמעון סולומון: אני מבקש תשובה.

מירי רגב: אז תירשם.

שמעון סולומון: נרשמתי.

מירי רגב: תוציאו אותו החוצה, מספיק.

שמעון סולומון: לא, תקראי לי פעמיים שלוש.

מירי רגב: קראתי לך.

מירי רגב: תוציאו אותו החוצה.

מירי רגב: מספיק - - -

שמעון סולומון: אני שואל שאלה, אני צריך תשובה.

שמעון סולומון: מה, אנחנו בובות פה?

שמעון סולומון: רגע, אנחנו בובות פה?

שמעון סולומון: אנחנו פה בשביל לשאול ולקבל תשובות.

שמעון סולומון: מה זה?

שמעון סולומון: מה זה?

שמעון סולומון: הכול את מסיתה פה?

מירי רגב: יעקב אשר, בבקשה.

שמעון סולומון: מה זה?

שמעון סולומון: כל מה שאת עושה?

שמעון סולומון: מה זה שוק פה?

שמעון סולומון: לא יתכן ששואלים שאלה - - -

מירי רגב: יעקוב אשר, בבקשה.

מירי רגב: 3 דקות הוא דיבר ברשות דיבור, חצוף.

שמעון סולומון: ממש שוק.

שמעון סולומון: אני שואל שאלה קונקרטית.

מירי רגב: הוא ענה לך כבר, די.

מירי רגב: (חבר הכנסת סולומון מוצא על-ידי הסדרנים) יעקב אשר, בבקשה.

מירי רגב: 3 דקות דיבור.

שמעון סולומון: יש עניין חשוב פה לדון עליו, לתת לו פתרון.

שמעון סולומון: 10 שנים מדברים על זה ואין שום פתרון.

מירי רגב: תוציאו אותו החוצה, בבקשה.

שמעון סולומון: לוקשים אתם מוכרים להם.

<רותי יעקובי: כל הכבוד ליש עתיד, הם נתנו המון פתרונות.

יפעת קריב: לא, הליכוד נתנו, באמת.

יפעת קריב: אתם נמצאים במרכז הליכוד?

יפעת קריב: מה קרה.

יפעת קריב: לא, בואו נחזור לאותו מצב שהיינו בו בשנים האחרונות.

דב חנין: מי הפסיק את נאום הבחירות - - -

יפעת קריב: מי בכלל הוריד ממשרד הבינוי והשיכון - - -

מירי רגב: דב חנין, קריאה שלישית, החוצה.

מירי רגב: ממילא אנחנו יוצאים להפסקה, אז תצא, תאכל משהו ותשתה מים.

מירי רגב: הנה מצלמים אותך החבר'ה שלכם שאוהבים את הדברים שאתם אומרים.

מירי רגב: יעקב אשר, בבקשה.

נחמן שי: אני לא יודע מה קרה לך.

מירי רגב: יעקב אשר, בבקשה.

יעקב אשר: גברתי היושבת ראש, חבריי חברי הכנסת שנשארו כאן.

יעקב אשר: אפשר לדבר על פתרונות.

יעקב אשר: דיבר פה קודם חברי דב חנין על פתרונות, יעשו פיתוח, יעשו את זה.

יעקב אשר: גם אני הייתי בסיור בדרום תל-אביב יחד עם מירי בדרום תל-אביב וכולנו הזדעזענו.

<שפי פז: איפה אתם הייתם?

יעקב אשר: הבנתי שאת יועצת של דב, לא שלי.

<שפי פז: אני שואלת כל אחד איפה הוא היה.

יעקב אשר: אז תשמעי לפחות שני משפטים כדי שתוכלי להפריע לי.

יעקב אשר: כאחד שהיה שם בסיור וכאחד שתמך בוועדה בחוק הקודם ובחוק הנוכחי וגם כראש עיר בבני-ברק, שפרדס כץ היא חלק ממנה.

יעקב אשר: זאת שכונת שיקום שאנחנו השקענו בה בתקופתי הרבה מאוד כדי לשקם את השכונה.

יעקב אשר: אחד הדברים שקרו לשכונה זה מה שקרה לכם.

יעקב אשר: אנחנו מדברים על זכויות אדם וחשוב להיות רגיש בעניין הזה, אבל זכויות האדם של אנשים שגרים בשכונות החלשות, כשבאופן טבעי אנשים חלשים מגיעים לשם כי זה טבע העולם, גם להם יש זכויות.

יעקב אשר: לא רק שהחיים שלהם הם בלתי נסבלים רמת הפשיעה גם עולה.

יעקב אשר: בדרך כלל האוכלוסייה החלשה הולכת אחורה.

יעקב אשר: השקענו כמה מאות אלפי שקלים בכל דבר שרק יכולנו, הכול הלך אחורה כאשר השכונה קיבלה את התדמית הגרועה בצורה הזאת.

יעקב אשר: לכן, אי-אפשר לבוא ולומר שלא רוצים מתקן כליאה כזה לאנשים מסוימים אבל לתת מתקן כליאה לאנשים אחרים שגרים פה כבר הרבה מאוד שנים וגורלם הוא לגור בשכונת מצוקה.

יעקב אשר: שיקום השכונות של מנחם בגין כנראה לא היה מספיק וצריך לעשות את זה הלאה היום וכך עושים.

יעקב אשר: אבל שכונה שקולטת בתוכה קבוצה כל-כך גדולה, אחת דינה, נחמן ידידי, אין לה כיוון להתפתח.

יעקב אשר: גם אם ישקיעו שם בביוב ובמים, זה לא יעזור.

יעקב אשר: בזמן האחרון כולם משתמשים בבגין.

יעקב אשר: לפני שבוע לפיד דיבר בשם בגין, עכשיו הם דיברו בשם בגין.

יעקב אשר: אם בגין היה פה, תאמינו לי, מצבכם לא היה כל-כך טוב.

יעקב אשר: אני רוצה לומר דבר אחד.

יעקב אשר: אין ספק שחייבים ללכת עם החוק בצורה הזאת ואני מאוד מקווה שבית המשפט, סוף כל סוף, לא ידחה גם בפעם הרביעית את הצעת החוק הזאת.

יעקב אשר: אנחנו צריכים לעשות את ההשתדלות שלנו, לעשות הרתעה לאותם אנשים שנמצאים כאן שלא כחוק ואין להם בעצם לבנות על עתיד ורוד שיהיה פה.

יעקב אשר: את ההווה אנחנו לא רוצים להרוס להם אבל עתיד לא יהיה פה.

יפעת קריב: הם חרדים - - -

יעקב אשר: תאמיני לי שלא ראיתי את הרגישות שלך, שלקחתם ילדים חרדים או לא חרדים בדימונה, שקיצצתם את תקציבי קצבאות הילדים.

יעקב אשר: לא ראינו שום רגישות שלך.

יעקב אשר: יש גם דבר נוסף.

יעקב אשר: הזהות של המדינה הזאת עלולה להתערער גם בנושא הזה.

יעקב אשר: גם הזהות היהודית, הזהות של מדינת ישראל חייבים לשמור עליה.

יעקב אשר: חייבים לשמור עליה כי אנחנו מוקפים בהרבה מאוד שכנים טובים.

יעקב אשר: אם לא נהיה חזקים מבפנים, דבר כזה יכול למוטט אותנו גם מבפנים.

מירי רגב: שי ברמן, מנכ"ל איגוד המסעדות ובתי הקפה.

<שי ברמן: אנחנו ארגון מעסיקים.

<שי ברמן: לי אין אספירציות לדבר על מהות החוק ועל כל ההיבטים החברתיים שקשורים בו, אבל יש פה עניין אחד שבעיניי הוא גול עצמי.

<שי ברמן: גברתי היושבת ראש, כדאי שתקשיבי לזה כי זה דבר חשוב.

מיכל רוזין: הם בונים את הקואליציה הבאה, לא הבנת?

מירי רגב: האמת היא שלכבוד הוא לנו לבנות את הקואליציה הבאה.

מירי רגב: זה רק מראה שראש הממשלה הבא יהיה נתניהו.

מירי רגב: אפילו את מבינה את זה.

מיכל רוזין: אף אחד לא עוסק לא בפליטים ולא במסתננים - - -

מירי רגב: אפילו את מבינה את זה שראש הבא יהיה בנימין נתניהו.

מיכל רוזין: - - -

מירי רגב: מיכל מתה שאני אוציא אותה עוד פעם.

יעקב אשר: מה הפתרון?

מיכל רוזין: תבוא לוועדה שלי ותשמע פתרונות.

יעקב אשר: מה הפתרון?

מיכל רוזין: - - - את לא יכולה להגיד לי שלא עסקתי בכך.

מיכל רוזין: את לא מכירה את הנושא.

יעקב אשר: אפשר לעסוק בזה 20 שנה ולא למצוא פתרון.

מירי רגב: קריאה ראשונה למיכל רוזין, קריאה ראשונה ליעקב אשר.

מיכל רוזין: - - -

מירי רגב: קריאה שנייה למיכל רוזין.

מירי רגב: קריאה שנייה ליעקב אשר.

<שי ברמן: אנחנו אין לנו אספירציות לדבר על מהות החוק.

<שי ברמן: אנחנו בטח לא מבינים את כל המשחקים הפוליטיים.

<שי ברמן: מה שאנחנו כן מבינים ואנחנו קראנו את החוק זה שיש בו בעיה אחת בהיבט המשפטי שקשור למעסיקים.

<שי ברמן: אתם מדברים שם על פיקדון.

<שי ברמן: אתם מדברים על הפרשה של 20% של העובד ועוד 20% מהמעסיק, כש-20% של המעסיק יכלול בתוכו את עניין קרן הפיצויים והפרשות לקרן פנסיוניות.

<שי ברמן: החובה של מעסיק להפרשה לקרן פנסיונית היא 5%.

<שי ברמן: החובה של מעסיק להפרשה לקרן פיצויים היא 6%.

<שי ברמן: סך הכול זה 11%.

<שי ברמן: אתם מדברים פה על 20%.

<שי ברמן: הדבר הזה הוא גול עצמי, הוא לא יעבור.

<שי ברמן: לכן מה שאת דיברת עליו קודם - - -

מירי רגב: נכון, אנחנו רוצים שאתה לא תעסיק אותם.

<שי ברמן: תביאו לנו אלטרנטיבה, זה מאוד יעזור.

מירי רגב: איפה היית בעבר?

<שי ברמן: אין שום אלטרנטיבה, זאת אגדה, זה לא נכון.

<שי ברמן: אין אלטרנטיבה.

מירי רגב: הבנתי אותך.

מירי רגב: מאה אחוז, תודה רבה לך.

מירי רגב: הבהרת את עמדתך היטב וחיזקת את עמדתי שיש להטיל עליכם סנקציה.

<שי ברמן: אני רק רוצה עוד נקודה, ברשותך.

מירי רגב: נגמר לך הזמן.

מירי רגב: יש עוד דיונים ואתה תצטרף אליהם מן הסתם.

<שי ברמן: אני רוצה לסיים מכיוון שלא ניתן לי זמן רב בהיבט הזה שדיברתי עליו.

<שי ברמן: הנושא של קרן הפיצויים - - -

מירי רגב: הבנתי את מה שאמת ואתה תתייחס לזה בסעיף כשנגיע אליו.

מירי רגב: תודה רבה לך.

מירי רגב: נחמן שי, אחרון הדוברים, בבקשה.

נחמן שי: שלום לכולם.

נחמן שי: אני מוכרח לציין את הכישרון הרב שלך, יושבת ראש הוועדה, וגם של אחרים, לתמרן את החוק הזה באופן כזה שתושבי השכונות של דרום תל-אביב מגיעים לכאן והם - - -

מירי רגב: הם אנשים שהם מתומרנים.

מירי רגב: אתם מבינים מה הוא אומר?

מירי רגב: אתם אנשים לא חושבים, אתם אנשים מתומרנים.

מירי רגב: להגיד שאני מתמרנת אותם?

מירי רגב: מה, אין להם יכולת חשיבה?

מירי רגב: איזו מן אמירה זאת?

מירי רגב: איזה זלזול זה באנשים?

מירי רגב: אני יכולה לתמרן אותם?

יפעת קריב: היחידה שמזלזלת בהם זאת את כשאת אומרת - - -

מירי רגב: הבנתי.

מירי רגב: כן, יפעת, שמענו את הפנינים שלך לאורך כל השנה הזאת, מספיק.

נחמן שי: לגבי הטיפול במסתננים ובמבקשי המקלט.

נחמן שי: אני רוצה לחזור על עמדתי.

נחמן שי: אני עקבי, אמרתי את זה מלכתחילה.

נחמן שי: אני מצדד בכך שאלה שאינם פליטים יעזבו את הארץ.

נחמן שי: אמרתי את זה.

מירי רגב: רק על זה אנחנו מדברים.

נחמן שי: אמרתי את זה כל הדרך.

נחמן שי: אני לא צריך שיחזקו את דעתי ובטח שלא יחלישו אותה.

נחמן שי: זאת דעתי ואמרתי אותה גם אתמול מעל בימת הכנסת.

נחמן שי: אבל אמרתי שצריך למצוא דרכים אנושיות שלוקחות בחשבון את העבודה שמדובר באנשים.

נחמן שי: הכליאה הממושכת שלהם במתקן "חולות" או במקום אחר, אינה משרתת לדעתי את המטרה.

נחמן שי: המטרה צריכה להיות שכל מי שלא קיבל אישור לשהות בארץ לתקופה קצרה או ארוכה, לפי הכללים של משרד הפנים, שאני מכבד אותם, יצטרך במוקדם או במאוחר לעזוב את הארץ.

נחמן שי: אבל אמרתי לשר הפנים הקודם ואני אומר גם לשר הפנים הנוכחי, לחפש דרכים אחרות כי לדעתי הדרך הזאת לא עוברת את אותה משוכה משפטית שדיברנו עליה.

נחמן שי: היא לא עוברת ואתם מנסים ואתם מנסים - - -

הפנים גלעד  ארדן: אבל מה שמובא פה עובר.

נחמן שי: אני רוצה לראות.

נחמן שי: השר אמר גם בעבר - - - עכשיו אני רוצה לומר משהו לתושבי הדרום.

נחמן שי: מדינת ישראל, ששר הפנים שלה יושב פה ועיריית תל-אביב חייבים להיכנס לנושא של דרום תל-אביב ולפעול למען השינוי הגדול שאתם ראויים וזכאים לו, זה הכול.

נחמן שי: אתם רשאים לו ללא שום קשר לעניין של מבקשי המקלט.

<שלמה מסלאווי: על איזה שינוי אתה מדבר?

<שפי פז: במצב הקיים אי-אפשר לעשות שינוי.

מירי רגב: הזכיר לי פה שר הפנים שראש העיר הוא מהמפלגה שלו.

מירי רגב: לא הבנתי, חשבתי לרגע שראש העיר הוא מהליכוד.

מירי רגב: בבקשה נחמן, רק הבהרתי לתושבים את מה שאמר לי - - -

<שפי פז: זה לא יעבוד כל זמן שהם שם, זה לא יעבוד.

נחמן שי: מצב לא טוב היה גם קודם.

<קריאה: ממש לא בממדים של היום.

<קריאה: קודם לא היה ליווי של מג"בניקים לזקנות.

נחמן שי: אתם לא צריכים לשכנע אותי, אני הרי אמרתי את דעתי.

נחמן שי: אתם לא צריכים לשכנע אותי, כך אני חושב.

נחמן שי: אני רק אומר שבלי כל קשר לעניין הקשה הזה, צריכה מדינת ישראל להיכנס לסוגיית דרום תל-אביב, שיש שם מצוקה גדולה ועוני ואנשים שחיים בתנאים של חרפה ולטפל בזה.

נחמן שי: לשפר את החינוך, לשפר את התחבורה, לשפר את הביוב.

<שפי פז: אבל לא במקביל.

<קריאה: איזה חינוך?

<קריאה: כבשו לנו את בתי הספר.

<שפי פז: קודם שיחזירו לנו את בתי הספר, שיחזירו לנו את המרחב הציבורי.

נחמן שי: שר הפנים, אתה התחלת את התפקיד.

נחמן שי: אתה יודע שאיחלנו לך בהצלחה ואני חוזר עליה.

נחמן שי: תעשה עוד פעם סבב של חשיבה.

נחמן שי: תנסה בכל זאת לחפש גם פתרונות אחרים כי המאסר הזה ו"חולות" לא יביאו אותנו לשום מקום והם יחזרו שוב כמו דלת מסתובבת.

נחמן שי: אני אומר לך שצריך למצוא דרך להוציא את האנשים האלה מפה, את רובם המכריע, אבל צריך למצוא דרך אנושית.

נחמן שי: כל רעיון שיעמוד באמות המידה המוסריות של מדינת ישראל.

מירי רגב: גלעד רוצה להגיד משפט ותכף אני אגיד לגבי שלושה דוברים שיפתחו את הדיון בשעה 14:30 ואחר-כך אנחנו נעבור להקראת החוק.

הפנים גלעד  ארדן: כיוון שהגעת מאוחר ולא היית בתחילת דבריי, אני אחזור ואומר שהדרך שהיתה עד לפסילת החוק היא דרך אפקטיבית לתפיסתנו.

הפנים גלעד  ארדן: השילוב של המתקן, עם הגדר – אגב, אני חושב שגם המנגנונים הנוספים שנמצאים בחוק הם כן הביאו לעזיבה של מספר אלפים.

נחמן שי: זה נעצר.

מירי רגב: בגלל הבג"צ.

הפנים גלעד  ארדן: הרבה מאוד בגלל פסילת החוק.

הפנים גלעד  ארדן: אנחנו מחפשים כל הזמן דרכים, מבלי לפרט זה כולל גם מגעים בינלאומיים.

מירי רגב: אתה חבר ועדת המשנה שלנו ושמעת גם בוועדת המשנה על המדינה השלישית.

הפנים גלעד  ארדן: דרך אגב, אנחנו לא חושבים שכל החכמה נמצאת אצלנו.

הפנים גלעד  ארדן: ככל שיש גם לחברי כנסת מהאופוזיציה רעיונות טובים יותר לטפל בבעיה, אני מוכן לשמוע אותם.

הפנים גלעד  ארדן: עד לרגע זה לא קיבלתי הצעות כאלה, רק ביקורת על מה שהממשלה כן עושה.

מיכל רוזין: סליחה?

מירי רגב: מיכל, יש מזנון, את מוזמנת לדבר איתו במזנון.

מיכל רוזין: לא, כבר דיברתי איתו.

מירי רגב: שלושה דוברים בשעה 14:30 לפני שמתחילים את ההקראה: שלמה מסלאווי, יניב כרמל ועודד מהאגודה לזכויות האדם.

מירי רגב: שלושת האנשים האלה ידברו בתחילת הדיון לפני שנתחיל בהקראה.

מירי רגב: תודה רבה לכם ובתיאבון.

מירי רגב: הישיבה נעולה.